title: ফোর্ট উইলিয়াম, কলকাতা

text:
বর্তমানে যেখানে জেনারেল পোস্ট অফিস, ইস্টার্ন রেলওয়ে অফিস, কাস্টম হাউস এবং নিকটবর্তী সরকারি অফিসসমূহ গড়ে উঠেছে, সেখানেই ছিল দুর্গের প্রকৃত অবস্থান। কোম্পানির নিরাপত্তা বিধানের জন্য দুর্গটি তৈরি হলেও শুরু থেকেই এর কাঠামোটি ছিল ত্রুটিপূর্ণ। ১৭১৩ সালে ইস্ট ইন্ডিয়া কোম্পানির কোর্ট অব ডাইরেক্টর্স এই মন্তব্য করেন যে, ভবনসমূহের সুউচ্চ শৃঙ্গের কারণে নদীতীর থেকে দুর্গটিকে জমকাল দেখালেও প্রকৃত অর্থে এটি শক্তিশালী নয়। ১৭৫৬ সালে ফোর্ট উইলিয়মের গভর্নর রজার ড্রেক যখন নওয়াব সিরাজউদ্দৌলা কে কলকাতা আক্রমণে প্ররোচিত করেন, তখনই দুর্গের কার্যকারিতার পরীক্ষা হয়ে যায়। নওয়াব কলকাতা দখল করে দুর্গে প্রবেশ করেন এবং ১৭৫৬ সালের ১৯ জুন গভর্নর ড্রেক এবং তাঁর সৈন্য-সামন্তকে দুর্গ ত্যাগে বাধ্য করেন। এখান থেকেই পুরাতন ফোর্ট-এর ধ্বংসের শুরু। পলাশী-উত্তর যুগে ইস্ট ইন্ডিয়া কোম্পানি বাংলার রাজনীতিতে ভাগ্য নিয়ন্তারূপে আবির্ভূত হয়।
পরিবর্তিত রাজনৈতিক প্রেক্ষাপটে কোম্পানি তাদের ক্রমবর্ধমান শক্তির প্রকাশ ঘটাতে পারে এমন একটি দুর্গের প্রয়োজন অনুভব করে। প্রথমদিকে পুরানো দুর্গটিকেই নতুন করে নির্মাণ ও এর প্রতিরক্ষা ব্যবস্থাকে জোরদার করার কথা ভাবে কোম্পানি। কোম্পানির ইঞ্জিনিয়ার জেনারেল বেনজামিন রবিন্স এবং তাঁর মৃত্যুর পর কর্ণেল ফেÌডারিক স্কট এ নবায়ন প্রক্রিয়ায় জড়িত ছিলেন। কিন্তু পলাশী বিপ্লব সবকিছুকে পালটে দেয়। ইংরেজদের বণিক-সুলভ ভিক্ষাবৃত্তির দিন তখন নেই। ক্লাইভ সুপারিশ করেন বর্তমান অবস্থানে একটি নতুন দুর্গ নির্মাণ করা হোক। তদনুযায়ী ফোর্ট সেন্ট ডেভিড-এর প্রকৌশলী জন ব্রহিয়ের নির্মাণকাজ তদারকি করতে কলকাতায় আসেন। ১৭৫৮ সালের সেপ্টেম্বর মাসে কোম্পানির বাংলা কর্তৃপক্ষ মি. ব্রহিয়েরকে সম্ভাব্য ব্যয়ের হিসাব দাখিল করতে বলেন। ব্রহিয়ের হিসাব করে দেখেন, দুর্গ নির্মাণে ব্যয় হবে ২১ থেকে ২২ লক্ষ টাকা। কোম্পানির পক্ষ থেকে উল্লিখিত পরিমাণ অর্থ অনুমোদিত হয় এবং ব্রহিয়ের-এর তদারকিতে নতুন দুর্গ নির্মাণের কাজ শুরু হয়। অচিরে ব্রহিয়ের জালিয়াতির দায়ে গ্রেফতার হন। পরবর্তীকালে প্যারোলে মুক্তি পেলেও তাঁকে আর খুঁজে পাওয়া যায় নি। এ বিপত্তি সত্ত্বেও নির্মাণকাজ এগিয়ে চলে। ১৭৬১ সালের গোড়ার দিকে বলা হয়, ‘প্রবেশপথ ছাড়া প্রায় পুরোটাই সম্পূর্ণ হয়েছে’। ১৭৮০ সাল নাগাদ দুর্গের অধিকাংশ কাজ শেষ হয়ে যায়। ওয়ারেন হেস্টিংস-এর সময় দুর্গটি ব্যবহার উপযোগী হয়ে ওঠে। অবশ্য নতুন নতুন প্রয়োজন মেটাতে গিয়ে আরও অনেক কাজে হাত দিতে হয়। প্রায় এক শতাব্দী পর ১৮৬০-এর দশকে দুর্গের দ্বিতীয় পর্যায়ের নির্মাণ কাজে হাত দেওয়া হয় এবং তা ঊনবিংশ শতাব্দীর শেষ অবধি চলতে থাকে। আধুনিক দুর্গ নির্মাণের স্বীকৃত নীতিমালার সংগে সংগতি রেখেই ফোর্ট উইলিয়ম নির্মিত হয়। এটি একটি অষ্টভুজাকৃতি দুর্গ। এর পঁাচ দিক স্থলভাগের দিকে এবং তিন দিক নদীর দিকে প্রসারিত। জলকপাটের সাহায্যে নদী থেকে আনা জলে পরিপূর্ণ একটি পরিখা দুর্গটিকে বেষ্টন করে আছে। দুর্গে প্রবেশের জন্য সাতটি প্রবেশদ্বার ছিল। গোড়ার দিকে নির্মিত ব্যারাকগুলি ছিল একতলা বিশিষ্ট। সেন্ট পিটারকে উৎসর্গ করা একটি গির্জা ছিল দুর্গের অভ্যন্তরে। শুরুতে সৈন্যদেরকে যেসব সমস্যার মুখোমুখি হতে হতো তার মধ্যে ছিল পর্যাপ্ত পানীয় জল ও যথাযথ পয়ঃনিষ্পাশন ব্যবস্থার অভাব এবং নানাধরণের রোগের প্রাদুর্ভাব। অবশ্য ঊনবিংশ শতাব্দীর শেষার্ধে নতুন ব্যারাক নির্মাণ করা হয়। তার সঙ্গে থাকে পর্যাপ্ত পানীয় জলের সরবরাহ এবং চিকিৎসা সুবিধা।
দুর্গের নির্মাণ কাজ যখন সম্পূর্ণ হয়, তখন পূর্বভারতে ইস্ট ইন্ডিয়া কোম্পানি সর্বোচ্চ রাজনৈতিক শক্তি হিসেবে আবির্ভূত হয়েছে। ফলে নবনির্মিত ফোর্ট উইলিয়ম সক্রিয় দুর্গের ভূমিকা পালন করতে পারেনি। বস্তুতপক্ষে, ফোর্ট উইলিয়ম কখনও অবরোধের মুখোমুখি হয়নি; ফোর্ট উইলিয়মের প্রাচীরশীর্ষ থেকে কোন কামান বা বন্ধুক শত্রুর উদ্দেশে গোলাবর্ষণ করে নি। ভারতবর্ষে ইংরেজ শাসনের গুরুগম্ভীর দর্শনীয় নিদর্শন হিসেবেই ফোর্ট উইলিয়মের অস্তিত্ব ছিল।


title: সুরেন্দ্রনাথ কলেজ

text: সুরেন্দ্রনাথ কলেজ কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। ১৮৮৪ সালে জাতীয়তাবাদী নেতা স্যার সুরেন্দ্রনাথ বন্দ্যোপাধ্যায় এ কলেজের প্রতিষ্ঠাতা।


title: সুরেন্দ্রনাথ কলেজ

text: সুরেন্দ্রনাথ কলেজের ১ম অধ্যক্ষ হিসেবে ছিলেন মীরা দত্ত গুপ্তা। তিনি ১৯৩১ সালে কলেজে মেয়েদের পৃথক শাখা খোলেন।


title: সুরেন্দ্রনাথ কলেজ

text: ইতিহাস থেকে প্রাপ্ত তথ্যাদি ঘেঁটে জানা যায় যে, পূর্বে কলেজটির নাম ছিল রিপন কলেজ যা ভারতের অন্যতম প্রাচীন আইন কলেজ, তৎকালীন ব্রিটিশ ভাইসরয় লর্ড রিপনের নামানুসারে হয়েছিল। পরবর্তীতে ১৯৪৮-১৯৪৯ শিক্ষাবর্ষে কলেজটির প্রতিষ্ঠাতা হিসেবে রাষ্ট্রগুরু সুরেন্দ্রনাথ বন্দ্যোপাধ্যায়ের নামে নামাঙ্কিত করা হয় "সুরেন্দ্রনাথ কলেজ"। ভারতের প্রথম রাষ্ট্রপতি ড. রাজেন্দ্র প্রসাদ এবং ভারত তথা সুপ্রিম কোর্টের প্রথম বাঙালী প্রধান বিচারপতি বিজন কুমার মুখার্জী এই আইন কলেজের ছাত্র ছিলেন।


title: সুরেন্দ্রনাথ কলেজ

text: শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত অমৃত বচন প্রদান করে ভারতে ফিরে কলকাতায় এ কলেজের বেদীতে তার ১ম বক্তব্য প্রদান করেছিলেন।


title: বক্ষবন্ধনী

text: বক্ষবন্ধনী বা কাচুলি হল নারীদের অন্তর্বাস যা তাদের স্তনযুগল সঠিক স্থানে রাখতে সহায়তা করে। স্তনের আকারে তৈরী দুটি অর্ধ গোলাকসম বস্ত্রখণ্ডকে একপ্রস্থ ফিতার সাহায্যে কাঁধ থেকে ঝুলিয়ে দেয়া হয় এবং আরেক খণ্ড ফিতে দিয়ে পিঠ পর্যন্ত টানা দেয়া হয়।


title: বক্ষবন্ধনী

text: বৈশিষ্ট্যসূচকভাবে বক্ষবন্ধনী বিভিন্ন বৈচিত্রময়; শুধুমাত্র নারীরা তাদের স্তন সমর্থনের জন্যই নয়, ফ্যাশন পণ্য হিসেবেও তারা এর বিকাশ ঘটিয়েছে। কিছু পোশাক, যেমন ক্যামিসোল, ট্যাংক টপ এবং পশ্চাতবিহীন পোশাকে সন্নিবেশিত স্তন সমর্থনের ব্যবস্থা রয়েছে, যা আলাদা বক্ষবন্ধনী পরিধানের প্রয়োজনীয়তা লাঘব করে।


title: বক্ষবন্ধনী

text: স্তন অবধারণের প্রাথমিক উপযোগিতা ছাড়িয়ে বক্ষবন্ধনী নারীত্বের সাংস্কৃতিক প্রতীক হয়ে উঠেছে। কিছু নারীবাদী, নারীর অবদমিত কামনা-বাসনার প্রতীক হিসেবেও বক্ষবন্ধনী বিবেচনা করে অভিমত ব্যক্ত করেছেন।


title: বক্ষবন্ধনী

text:
বক্ষবন্ধনীর ইংরেজি "brassiere" ( বা ) শব্দটি সর্বপ্রথম ইংরেজি ভাষায় ব্যবহার করা হয় ১৮৯৩ খ্রিস্টাব্দের দিকে। সংক্ষেপে ও সাধারণত এটি ব্রা নামেই উল্লেখিত।
যদিও ফরাসী ব্রেসিয়ার শব্দটির আক্ষরিক অর্থ হল বাহুরক্ষক বা arm protector। প্রতিদিন সারা বিশ্বের কোটি কোটি মহিলা যে অন্তর্বাসটি পরিধান করে থাকেন, ইংরিজিতে যার নাম ব্রাসিয়ের কিংবা ব্রা, সেই বক্ষবন্ধনীর পেটেন্ট নথিভুক্ত করা হয় আজ থেকে ঠিক ১০০ বছর আগে, ১২ই ফেব্রুয়ারি ১৯১৪ তারিখে৷


title: বক্ষবন্ধনী

text: প্রাচীন গ্রীসে নারীর স্তনযুগল সমর্থন করতে একটি বিশেষ পোশাক পরিধানের নকশা করা হয়েছিল। নারীরা "অ্যাপোডিসমোস" (), পরবর্তীতে "stēthodesmē" (Gr: στηθοδέσμη), "মাসটোডিসমোস" (Gr: μαστόδεσμος) এবং "মাসতোডিটন" (Gr: μαστόδετον), সবগুলোর অর্থ "স্তন-বন্ধনী", উল বা লিনেনের একটি বন্ধন যা স্তনযুগল আড়াঅড়িভাবে মুড়ে রাখতো এবং পেছন থেকে বেঁধে রাখতো। ষোড়শ শতক থেকে পাশ্চাত্যের ধনী নারীরা অন্তর্বাস হিসাবে করসেট ব্যবহার করতেন যা মূলত স্তনযুগলকে উপরের দিকে তুলে রাখতে সাহায্য করত।


title: বক্ষবন্ধনী

text: নারীরা বহু কারণে বক্ষবন্ধনী পরিধান করে – এগুলোর মধ্যে রয়েছে আরামপ্রদতা, দৃষ্টিগোচরতা, বা সামাজিক চাহিদা মেনে চলা। কিছু বক্ষবন্ধনী স্তনযুগলের আকৃতি বৃদ্ধি করতে নকশা করা হয়ে থাকে, তবে অধিকাংশই সর্বোচ্চ স্বাচ্ছন্দ্যের জন্য নকশা করা হয়। অন্যান্য অন্তর্বাস নার্সিং বা অনুশীলনের জন্য নকশা করা হয়ে থাকে।


title: বক্ষবন্ধনী

text: বক্ষবন্ধনীর কাঠামো মূলতঃ এই যে, নারীস্তনের আকারে তৈরী দুটি অর্ধ গোলাকসম বস্ত্রখণ্ডকে একপ্রস্থ ফিতার সাহায্যে কাঁধ থেকে ঝুলিয়ে দেয়া হয় এবং আরেক খণ্ড ফিতা দিয়ে পিঠ পর্যন্ত টানা দেয়া হয়। ফিতায় ইলাস্টিক ব্যবহার করা হয় যাতে টানায় কিছুটা চাপ থাকে এবং অনাকাঙ্ক্ষিতভাবে বক্ষবন্ধনী থেকে স্তন অবমুক্ত না হয়ে যায়। যেহেতু নারীস্তন ছোট-বড় বিভিন্ন নানা আকৃতির হয়ে থাকে তাই অর্ধ গোলকের আকারও ছোট-বড় করা হয়। অন্যদিকে ফিতার মাপ বক্ষপিঞ্জরের মাপ অনুযায়ী হ্রস্ব অথবা দীর্ঘ হয়ে থাকে। বক্ষপিঞ্জর বরাবর আটকে রাখার ফিতা পেছন পৃষ্ঠদেশে বাকল বা হুক দিয়ে সংযুক্ত করার ব্যবস্থা থাকে।


title: বক্ষবন্ধনী

text: বক্ষবন্ধনীর আকার পরিমাপের দুটি বিষয় রয়েছে। প্রথমতঃ বক্ষপিঞ্জরের প্রশস্ততা অনুযায়ী আকার যা ইঞ্চি বা সেন্টিমিটারে পরিমাপ করা হয়। দ্বিতীয়তঃ স্তনের আকার অনুযায়ী আকার বা ‘কাপ সাইজ’ যা A, B, C, D ইত্যাদি দিয়ে নির্দেশ করা হয়। বিভিন্ন দেশে বক্ষবন্ধনীর কতিপয় আকার পদ্ধতি প্রচলিত রয়েছে। অধিকাংশ বুকের পরিপাশ্বিক অবস্থার দিক থেকে পরিমাপ পদ্ধতি এবং কাপের আকার এ-বি-সি+ ব্যবহার করে থাকে, কিন্তু সেখানে কিছু গুরত্বপূর্ণ পার্থক্য বিদ্যমান। অনেক বক্ষবন্ধনী সচরাচর ৩৬ আকার পর্যন্ত সহজলভ্য হয়ে থাকে, কিন্তু বক্ষবন্ধনী লেবেলকরণ পদ্ধতি ব্যবহার বিশ্বজুড়ে বিভ্রান্তিকর এবং দ্বন্ধসৃষ্টিকারী। কাপ এবং ব্যান্ডের আকৃতি বিশ্বজুড়েই শুধু্ হেরফের হয় না, একই দেশের বিভিন্ন ব্র্যান্ডের মধ্যেও এর অমিল দেখা যায়।।


title: বক্ষবন্ধনী

text:
ব্রা এর স্বাস্থ্যগত সমস্যা বলতে তেমন কিছু নেই।তবে কেউ কেউ মত প্রদান করে থাকেন যে ঘুমানোর সময় ব্রা পড়া অনুচিত। বেশি সময় ধরে ব্রা পড়ে থাকলে ঘামের কারনে চুলকানি জাতীয় সমস্যা হতে পারে। সঠিক মাপের বক্ষবন্ধনী ব্যবহার না করলে নানা ধরনের শারীরিক সমস্যা দেখা দিতে পারে। বেশিরভাগ ক্ষেত্রেই, প্রায় ৮০% মহিলাদের দেখা যায় ভুল মাপের বক্ষবন্ধনী পরতে; হয় খুব আটো (টাইট) কিংবা ঢিলেঢালা গড়নের বক্ষবন্ধনী পরে যা কিনা পরবর্তীতে শারীরিক সমস্যা সৃষ্টি করতে পারে। মেরুদণ্ডে ব্যথা, ঘাড়ে ব্যথা, মানসিক অস্বস্তি খুবই সাধারণ যা প্রায়ই দেখা যায়। অনেক বিশেষজ্ঞ দাবি করেন, ভুল মাপের বক্ষবন্ধনী ব্যবহারে স্তন ঠিক জায়গায় না থেকে বরং নিচের দিকে ঝুলে পরার প্রবণতাকে বৃদ্ধি করে।
জাপানি মেয়েদের রং-বেরঙের ব্যাগ কেনার বাতিককে নিরুৎসাহিত করতে অন্তর্বাস নির্মাতা প্রতিষ্ঠান "ট্রায়াম্প" ২০০৬ খ্রিস্টাব্দে বাজারে আনে ব্যাগ-যুক্ত ব্রা। এজাতীয় বক্ষবন্ধনির কাপের মধ্যে ভাঁজ করা অবস্থায় লুকিয়ে থাকে ব্যাগ, যা প্রয়োজনে শপিংব্যাগ হিসেবে ব্যবহার করা যায়। নির্মাতা প্রতিষ্ঠানের দাবি, এজাতীয় অন্তর্বাস, পলিথিন ব্যাগ ক্রয়ে নারীকে নিরুৎসাহিত করবে ও পরিবেশ রক্ষায় ভূমিকা রাখবে। এছাড়া "ট্রায়াম্প" মাইক্রোওয়েভ ব্যবহার করে গরম করে ঘর উষ্ণ রাখা যায় এমনও একটি ব্রা বাজারে ছেড়েছিলো ২০০৫ খ্রিস্টাব্দে। এতে শীতের সময় ঘর গরম করার বাড়তি খরচ বেঁচে যায়।


title: ভবানীপুর (কলকাতা)

text: ভবানীপুর দক্ষিণ কলকাতা শহরের একটি প্রাচীনতম অঞ্চল। এটি আচার্য জগদীশচন্দ্র বসু রোড-এর দক্ষিণে অবস্থিত এবং বালিগঞ্জের পর দক্ষিণ কলকাতার সর্ববৃহৎ লোকালয়।


title: গুয়াতেমালার রাজনীতি

text: গুয়াতেমালার সরকারব্যবস্থায় ঐতিহাসিকভাবে নির্বাহী শাখার কর্মকর্তারা আধিপত্য বিস্তার করেছেন। অনেক সময় সেনাবাহিনী বড় ভূমিকা রেখেছে। দেশটি ২২টি ডিপার্টমেন্টে বিভক্ত। ডিপার্টমেন্টের প্রধানেরা রাষ্ট্রপতি দ্বারা নিযুক্ত হন এবং একসময় বেশ ক্ষমতাশালী ছিলেন। ১৯৪৫ সালে বিপ্লবোত্তর কালে প্রণীত সংবিধানে স্থানীয় সরকারগুলিকে ক্ষমতা দেয়া হয়। কিন্তু ১৯৫৪ সাল থেকে সিআইএ পরিচালিত প্রাসাদ বিপ্লবের পর সামরিক শাসন প্রতিষ্ঠিত হয়। তার পর গণতন্ত্রের ক্ষতি হয়।


title: গুয়াতেমালার রাজনীতি

text: বর্তমান সংবিধানটি ১৯৮৫ সালের ৩১শে মে প্রণীত হয় এবং ১৯৮৬ সালের ১৪ই জানুয়ারি থেকে কার্যকর করা হয়। এটিতে গুয়াতেমালায় একটি প্রতিনিধিত্বমূলক গণতন্ত্র প্রতিষ্ঠা করা হয়েছে এবং তিনটি শাখায় ভাগ করা হয়েছে – নির্বাহী, আইন প্রণয়নকারী এবং বিচার। এছাড়াও একটি স্বায়ত্বশাসিত সুপ্রিম নির্বাচনী ট্রাইবুনাল আছে। ১৮ বছর বা তদুর্ধ্ব বয়সের সব নাগরিক ভোট দিতে পারেন। ১৯৯৩ সালের মে মাসে রাষ্ট্রপতি হোর্হে সেররানো এলিয়াস একনায়ক হিসেবে ক্ষমতা দখলের ব্যর্থ চেষ্টা চালান। এরপর ১৯৯৪ সালে সংবিধানে অনেকগুলি সংশোধনী যোগ করা হয়।


title: রিও গ্রান্দে দে সান্তিয়াগো

text: রিও গ্রান্দে দে সান্তিয়াগো (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়।


title: রিও গ্রান্দে

text: রিও গ্রান্দে বা রিও ব্রাভো উত্তর আমেরিকার একটি নদী। এটি মার্কিন যুক্তরাষ্ট্রের কলোরাডো অঙ্গরাজ্যের দক্ষিণ-পশ্চিম অংশে সান হুয়ান পর্বতমালায় উৎপত্তি লাভ করে মোটামুটি দক্ষিণ-পূর্ব দিকে প্রবাহিত হয়ে প্রথমে নিউ মেক্সিকো অঙ্গরাজ্যে প্রবেশ করেছে এবং তার পর টেক্সাস অঙ্গরাজ্য ও মেক্সিকোর মধ্যে প্রায় ২১০০ কিলোমিটার দীর্ঘ সীমানা নির্ধারণ করেছে। শেষ পর্যন্ত এটি টেক্সাসের ব্রাউনসভিল শহরের কাছে মেক্সিকো উপসাগরে পতিত হয়েছে। রিও গ্রান্দের মোট দৈর্ঘ্য প্রায় ৩,১০০ কিলোমিটার। এটি উত্তর আমেরিকার দীর্ঘতম নদীগুলির একটি, কিন্তু অগভীর বলে বাণিজ্যিক নৌপরিবহনের উপযোগী নয়। স্পেনীয়রা ১৫৪০ সালে এখানে পদার্পণের আগে আদিবাসী আমেরিকানেরা নদীটিকে সেচ কাজের জন্য ব্যবহার করত। বর্তমানে নদীটিকে কেন্দ্র করে প্রধান সেচ প্রকল্পগুলি নিউ মেক্সিকো অঙ্গরাজ্যের এলিফ্যান্ট বিউট এবং কাবাল্লো জলাধারগুলিতে অবস্থিত। নদীর পানি সেচ করে এর অববাহিকায় যেসব ফসল ফলানো হয়, তাদের মধ্যে আছে তুলা, লেবু জাতীয় ফল, এবং বিভিন্ন সব্জি। মেক্সিকোতে নদীটি রিও ব্রাভো নামে পরিচিত।


title: ব্যাফিন দ্বীপ

text: ব্যাফিন দ্বীপ () উত্তর-পূর্ব কানাডার নুনাভুত প্রদেশের একটি দ্বীপ। এটির পূর্বে ব্যাফিন উপসাগর ও ডেভিস প্রণালী, দক্ষিণে হাডসন প্রণালী, পশ্চিমে ফক্স বেসিন ও বুথিয়া উপসাগর। এটি কানাডার বৃহত্তম দ্বীপ এবং বিশ্বের পঞ্চম বৃহত্তম দ্বীপ। ব্যাফিন দ্বীপের দৈর্ঘ্য প্রায় ১,৫০০ কিলোমিটার এবং আয়তন ৫০৭,৪৫১ বর্গকিলোমিটার। দ্বীপটি উত্তর কেবেক, ল্যাব্রাডর এবং নিউফাউন্ডল্যান্ডের ভূমিরই একটি সম্প্রসারণ। এর পূর্ব উপকূল অত্যন্ত ক্ষতবিক্ষত; এখানে অনেক ফিয়র্ড আছে। এর মধ্যভাগে রয়েছে বরফাবৃত পর্বতমালা যার উচ্চতা ২০৫৭ মিটার পর্যন্ত হতে পারে। দ্বীপটির জলবায়ু মেরুদেশীয়। এটি বৃক্ষহীন। এখানে অনেক সুপেয় পানির হ্রদ আছে। এখানে প্রতি বছর লক্ষ লক্ষ পাখি বাসা গাড়তে আসে। ব্যাফিন দ্বীপের আশেপাশের জলজ জীবন বিচিত্র। এখানে নারহোয়াল, ওয়ালরাস, বেলুগা এবং হার্প সিলমাছ বাস করে।


title: ব্যাফিন দ্বীপ

text: ব্যাফিন দ্বীপের খনিগুলিতে সীসা, দস্তা এবং রূপা পাওয়া যায়। দ্বীপটিতে জনবসতি খুবই কম। মূলত ইনুইট জাতির লোকেরা এখানে বসবাস করে। ইকালুইত শহরটি বৃহত্তম লোকালয়; শহরটির জনসংখ্যা প্রায় ৩০০০। ব্রিটিশ নাবিক উইলিয়াম ব্যাফিন ১৬১৬ সালে দ্বীপটির দেখা পান। তাঁর নামে এটির নামকরণ করা হয়েছে।


title: আরকানস’ নদী

text: আরকানস' নদী () পশ্চিমাঞ্চলীয় মার্কিন যুক্তরাষ্ট্রের একটি নদী। এটি মিসিসিপি নদীর একটি প্রধান উপনদী। এর দৈর্ঘ্য প্রায় ২,৩৫০ কিলোমিটার। নদীটি কলরাডো অঙ্গরাজ্যের মধ্যভাগে রকি পর্বতমালার সাওয়াচ পর্বতশ্রেণীতে সমুদ্র সমতল থেকে ৪২৭০ মিটার উঁচুতে উৎপত্তি লাভ করেছে। এরপর এটি মোটামুটি পূর্ব দিকে শিলাস্তর ও রয়াল জর্জ গিরিখাতের উপর দিয়ে খরস্রোতে প্রবাহিত হয়ে ক্যানসাস অঙ্গরাজ্যের সমভূমিতে এসে প্রশস্ত আকার ধারণ করেছে। ওকলাহোমা অঙ্গরাজ্যে প্রবেশ করার পর নদীটিতে সিমারোন ও ক্যানাডিয়ান উপনদীর পানি এসে মিলিত হয়েছে। ক্যানসাসে উত্তরমুখী একটি বাঁক ছাড়া নদীটি মূলত দক্ষিণ-পূর্ব দিকেই প্রবাহিত হয়ে আর্কানস' অঙ্গরাজ্যের আর্কানস' শহরের কাছে মিসিসিপি নদীর সাথে মিলিত হয়েছে। আরকানস' নদীর পানির উচ্চতা অত্যন্ত অসম প্রকৃতির। পানি সেচ, বন্যা নিয়ন্ত্রণ এবং জলবিদ্যুৎ উৎপাদনের লক্ষ্যে এর উপর অনেকগুলি বাঁধ নির্মাণ করা হয়েছে। এদের মধ্যে কলরাডোর দক্ষিণ-পূর্ব অংশে ১৯৪৮ সালে নির্মিত জন মার্টিন বাঁধটি অন্যতম। ১৯৭০-এর দশকে আর্কানস' নদী পরিবহন ব্যবস্থা নামের প্রকল্পটি সমাপ্ত হলে নদীটি টালসা, ওকলাহোমা পর্যন্ত নাব্য হয়।


title: উর্মিয়া হ্রদ

text: ঊর্মিয়া হ্রদ () উত্তর-পশ্চিম ইরানের একটি অগভীর লবণ জল হ্রদ। এটি কাস্পিয়ান সাগরের পশ্চিমে অবস্থিত। এর দৈর্ঘ্য ১৪০ কিলোমিটার, গড় বিস্তার ৪৮ কিলোমিটার এবং এটি পর্বতবেষ্টিত একটি সমতলভূমিতে সমুদ্র সমতল থেকে ১,২০০ মিটার উচ্চতায় অবস্থিত। হ্রদটির চারপাশ অনেকগুলি পার্বত্য নদী এসে পড়েছে। কিন্তু হ্রদটি থেকে কোন জলধারা নির্গত হয়নি। এর ফলে হ্রদটি অত্যন্ত লবণাক্ত এবং এতে কিছু শামুক-ঝিনুক জাতীয় প্রাণী ছাড়া তেমন কোন জলজ জীবের বসতি নেই। হ্রদটি বহু বছর ধরে শুকিয়ে ছোট হয়ে আসছে এবং কাদাময় ভূমিতে পরিণত হচ্ছে।


title: মান্নার উপসাগর

text: মান্নার উপসাগর () ভারত মহাসাগরের একটি অংশ। এটি ভারত ও শ্রীলংকার মধ্যখানে পূর্ব-পশ্চিমে প্রসারিত। এর প্রস্থ ১৬০ থেকে ২০০ কিলোমিটার। এই উপসাগরে ভারত থেকে তামব্রাপামি নদী এবং শ্রীলংকা থেকে আরুভি আরু নদী এসে পড়েছে।


title: ওলন্দাজ অ্যান্টিল দ্বীপপুঞ্জের রাজনীতি

text: ওলন্দাদ সরকার কর্তৃক নিযুক্ত একজন গভর্নরের হাতে এখানকার নির্বাহী ক্ষমতা ন্যস্ত। তাঁকে সহায়তা করার জন্য মন্ত্রীদের একটি ৮ সদস্যের কাউন্সিল আছে। আইন প্রণয়ন ক্ষমতা স্টাটেন নামের আইনসভার এখতিয়ারভুক্ত; এখানে ২২ জন সদস্য জনগণের ভোটে নির্বাচিত হন। ওলন্দাজ অ্যান্টিল দ্বীপপুঞ্জের প্রতিরক্ষা ও বৈদেশিক সম্পর্ক নেদারল্যান্ডস সরকার দেখাশোনা করে।


title: গৌরগোবিন্দ রায়

text: গৌরগোবিন্দ রায় (জন্ম: ১৮৪১ - মৃত্যু: ১৯১২) একজন গ্রন্থকার, ব্রাহ্মধর্মের উল্লেখযোগ্য ব্যক্তিত্ব এবং পত্রিকা সম্পাদক ।


title: গৌরগোবিন্দ রায়

text: গৌরগোবিন্দ রায় বর্তমান বাংলাদেশের পাবনার ঘোড়াচরার নিবাসী ছিলেন । তাঁর পিতার নাম গৌরমোহন । তাঁর খুল্লতাত তাঁকে পোষ্যপুত্র নিয়েছিলেন । তিনি রংপুর হাইস্কুলে এন্ট্রান্স পর্যন্ত পড়েন । তারপর সংস্কৃত এবং ফারসী এবং এক মুসলমান সাধুর কাছে "দরশ" শিক্ষা করেন ।


title: গৌরগোবিন্দ রায়

text: গৌরগোবিন্দ রায় ১৮৬৩ থেকে ১৮৬৬ খ্রিস্টাব্দ পর্যন্ত পুলিশ বিভাগের সাব-ইন্সপেক্টর ছিলেন । ১৮৬৬ খ্রিস্টাব্দে চাকরি ছেড়ে তিনি কেশবচন্দ্রের অনুগামী হন ও প্রচারকের ভূমিকা গ্রহণ করেন । ১৮৭৯ খ্রিস্টাব্দে কেশবচন্দ্র তাঁকে ধর্মশাস্ত্রের আলোচনা ও ব্যাখ্যার জন্য নিযুক্ত করেন । এবং ১৮৭৬ খ্রিস্টাব্দে "উপাধ্যায়" উপাধি ও "জ্ঞানশিক্ষার্থী" ব্রত দেন । তিনি আমরন এই কাজে নিযুক্ত ছিলেন । ব্রাহ্মধর্মের আদর্শবাণী "সুবিশালমিদং বিশ্বং পবিত্রং ব্রাহ্মমন্দিরম" ইত্যাদি শ্লোকটি তাঁরই রচনা ।


title: গৌরগোবিন্দ রায়

text: "ধর্মতত্ত্ব" পত্রিকার সম্পাদনা এবং ভিক্টোরিয়া বালিকা বিদ্যালয় পরিচালনায় সহযোগিতা করা তাঁর জীবনের অন্যতম উল্লেখযোগ্য কাজ । "শ্রুত প্রকাশ" নামে সংস্কৃত পত্রিকা এবং কেশবচন্দ্রের "নবসংহিতা", "যোগ", "জীবনবেদ" ও "ব্রহ্মগীতোপনিষদের" সংস্কৃত অনুবাদ প্রকাশ করেন । তিনি জীবনের শেষ দুই বছর সন্ন্যাস অবলম্বন করেছিলেন ।


title: গৌরগোবিন্দ রায়

text: তাঁর রচিত উল্লেখযোগ্য সংস্কৃত ও বাংলা গ্রন্থ :


title: বদ ম র খহাদ বোর্দ

text: বদ ম র খহাদ বোর্দ () আব্বাস কিয়ারোস্তামি পরিচালিত ইরানী চলচ্চিত্র যা ১৯৯৯ সালে মুক্তি পায়। ছবির নাম বিখ্যাত ইরানী কবি ফারুগ ফারোখজাদের একটি কবিতা থেকে নেয়া হয়েছে। ১৯৯৯ সালে এই ছবি ভেনিস চলচ্চিত্র উৎসবে গোল্ডেন লায়ন পুরস্কারের জন্য মনোনীত হয়েছিল। এছাড়াও ছবিটি আরও অনেকগুলি পুরস্কার ও মনোনয়ন লাভ করেছিল।


title: বদ ম র খহাদ বোর্দ

text: সাংবাদিক ও নির্মাণ প্রকৌশলীদের একটি দল ইরানের এক কুর্দি গ্রামে যায়, কেউ মারা গেলে সেখানে যেসব আচার অনুষ্ঠান পালিত হয় তা নিয়ে একটি প্রামাণ্য প্রতিবেদন তৈরির জন্য। তারা খবর পেয়েছিল সেখানে এক অতি বৃদ্ধ মুমূর্ষু মহিলা আছেন যিনি অচিরেই মারা যাবেন। তাই তারা গ্রামের এক বাড়িতে উঠে মহিলার মৃত্যুর জন্য অপেক্ষা করতে থাকে। কিন্তু মহিলার মৃত্যু হতে দেরি হতে থাকে। ওদিকে শহর থেকে তাড়াতাড়ি প্রতিবেদন তৈরি করতে বলা হয়। তারা বেশ কিছুদিন গ্রামে থেকে গ্রামের পরিবেশ ও জীবনযাত্রার সাথে অভ্যস্ত হয়ে পড়ে। দলের প্রধান যে ছিল তার জায়গাটি বেশ ভাল লেগে যায়। অনেক নতুন কিছুই তার অভিজ্ঞতায় যোগ হয়। একেবারে শেষ পর্যায়ে সে ছাড়া বাকি সবাই চলে যায়। কারণ তারা মনে করেছিল মহিলা মারা যাবেন না। কিন্তু মহিলা একসময় মারা যান। প্রধান সাংবাদিক লক্ষ্য করেন, জীবনযাত্রা বেশ হলেও মৃত্যুর পর তাদের পালিত আচারানুষ্ঠান প্রতিবেদন তৈরির মত আকর্ষণীয় না।


title: জাপান সাগর

text: জাপান সাগর (, , , ) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। লা পেরুজ প্রণালী ও তাতার প্রণালী জাপান সাগরকে উত্তরে ওখটস্ক সাগরের সাথে যুক্ত করেছে। ৎসুগার‌্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রনালী ও ৎসুশিমা প্রণালী সাগরটিকে পূর্ব চীন সাগরের সাথে যুক্ত করেছে। জাপান সাগরের পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।


title: বিপ্লবীদের দঙ্গলে

text: বিপ্লবীদের দঙ্গলে () "দুঃসাহসী টিন‌টিন" সিরিজের তেইশতম কমিক বই।


title: বিপ্লবীদের দঙ্গলে

text: টিনটিনদের পুরোনো বন্ধু জেনারেল আআলকাজারকে সামরিক অভ্যুত্থানে সরিয়ে টাপিওকা গদিতে বসেছে। সে টিনটিন, হ্যাডক ও ক্যালকুলাস কে ষড়যন্ত্রী বলে অভিযোগ করে বন্দী করে। কর্নেল এস্পাঞ্জো তার অন্যতম সাথী। টিনটিনরা পালিয়ে আশ্রয় নেয় আলকাজারের কাছে। যিনি তার পিকারোবাহিনী নিয়ে আবার প্রাসাদ বিপ্লবের চেষ্টায় আছেন।


title: তাম-এ গিলাস

text: তাম-এ গিলাস () আব্বাস কিয়ারোস্তামি পরিচালিত ইরানী চলচ্চিত্র যা ১৯৯৭ সালে মুক্তি পায়। ছবিটিতে minimalism এর সুস্পষ্ট উপস্থিতি লক্ষ্য করা যায়। কিয়ারোস্তামি এই ছবির জন্য কান চলচ্চিত্র উৎসবে পাম দোর অর্জন করেন।


title: তাম-এ গিলাস

text: জনাব বাদি এক মধ্যবয়স্ক ইরানী লোক। তিনি তেহরানের আশেপাশে গাড়ি চালিয়ে যে কোন একজন মানুষ খুঁজছেন যে তাকে একটি কাজ করে দিতে পারবে। বিনিময়ে তাকে অনেক অর্থ দেবেন। একসময় বোঝা যায় কাজটি হল, তাকে সমাধিস্থ করা। তিনি সেই রাতেই আত্মহত্যা করবেন এবং মারা যাওয়ার পর তাকে সমাধিস্থ করার জন্যই কাউকে খুঁজছেন। ইতিমধ্যে এক পাহাড়ী বিরানভূমিতে তিনি নিজের কবর খুঁড়ে ফেলেছেন। তার মানে ঐ ব্যক্তির কাজ হবে কেবল ভোরে এসে তাকে মাটি চাপা দিয়ে যাওয়া। তিনি অনেকগুলো ঘুমের ওষুধ খেয়ে এই কবরেই শুয়ে থাকবেন। একসময় মারা যাবেন। আর ভোরে এসে তাকে ঐ ব্যক্তি মাটি চাপা দিয়ে যাবে। কবরের পাশে কথামতো অর্থ-কড়ি সহ তার গাড়ি থাকবে। মাটি চাপা দেয়ার পর ঐ ব্যক্তি গাড়ি নিয়ে চলে যাবে।


title: তাম-এ গিলাস

text: ঘুরতে ঘুরতে তিনি তিন জনের দেখা পান। প্রথম জন, কুর্দি সৈনিক যে কবর দেখা মাত্রই দৌড়ে পালায়। সে মনে করেছিল লোকটি পাগল হয়ে গেছে। দ্বিতীয় ব্যক্তি ইরানী মাদ্রাসার এক আফগান ছাত্র। ইসলাম ধর্মে আত্মহত্যা নিষেধ এই ছাত্র তাকে সে কথা বোঝানোর চেষ্টা করে। তৃতীয় জন এক বিশ্ববিদ্যালয়ের বয়স্ক অধ্যাপক। এই অধ্যাপক তাকে আত্মহত্যা করতে নিরুৎসাহিত করে। এই ব্যক্তি বলে, সে নিজেও একবার আত্মহত্যার চেষ্টা করেছিল। বেঁচে যাওয়ার পর সে বুঝেছিল জীবন অনেক মূল্যবান। সে আত্মহত্যার জন্য বেরিয়েছিল খুব ভোরে লম্বা এক দড়ি নিয়ে। তারপর সে উঠে পড়ে চেরী গাছে দড়ি বাঁধতে। কৌতুহলবশত সে খেয়ে ফেলে একটি চেরী ফল তারপর আরেকটি তারপর আরো একটি এভাবে সকাল হয়ে যায় সুমিষ্ট চেরী ফল খেতে খেতে। সকালে স্কুলগামী বাচ্চারা আসে চেরীগাছের নিচে, তাকে বলে গাছটি ঝাকিয়ে দিতে। বৃষ্টির মত চেরী ফল পড়তে থাকে তখন, বাচ্চারা খুশি হয় পেটপুরে খায়। তারপর সে লোক ভাবে শুধুমাত্র চেরীফল খাওয়ার জন্য হলেও পৃথিবীতে বাঁচা যায়! তারপর তার স্ত্রীর জন্য সে কিছু চেরীফল নিয়ে বাসায় ফিরে যায়।তারপরও আত্মহত্যা করতে চাইলে অধ্যাপক সহযোগিতার আশ্বাস দেয়।


title: তাম-এ গিলাস

text: বাদি অনেক সময় ধরে সিদ্ধান্তহীনতায় ভুগে। গভীর রাতে একসময় কবরে গিয়ে শুয়ে পড়ে। তখনই বজ্রপাত শুরু হয়। বাদি কবর থেকে আকাশ দেখতে থাকে। সে মারা গিয়েছে কি-না তা পরিষ্কার হয়নি। সিনেমা শেষ হয়, ভোরের দৃশ্য দিয়ে। দেখা যায়, ভোরে সেই বিস্তীর্ণ পাহাড়ী এলাকা। সিনেমার শেষ দৃশ্যে "তাম-এ গিলাস" সিনেমারই শুটিং হতে দেখা যায়।


title: তাম-এ গিলাস

text: অধিকাংশ সমালোচকই প্রশংসা করেছেন। রিভিউ সংগ্রাহক রটেন টম্যাটোস-এ এর রেটিং ৮১% অর্থাৎ শতকরা ৮১ জন সমালোচকই প্রশংসা করেছেন। ক্রাইটেরিয়ন কালেকশন ১৯৯৯ সালের ১লা জুন এটিকে তাদের এক্সক্লুসিভ ফিল্ম কালেকশনের অন্তর্ভুক্ত করেছে।


title: আমুর নদী

text: আমুর নদী () পূর্ব মধ্য এশিয়ার একটি নদী। শিল্কা ও আর্গুন নদীর মিলিত স্রোতধারায় এর উৎপত্তি। আমুর নদী দক্ষিণ-পূর্ব দিকে প্রবাহিত হয়ে রাশিয়া ও গণচীনে প্রায় ১,৬১০ কিলোমিটার দীর্ঘ সীমান্ত গঠন করেছে। এরপর এটি উত্তর-পূর্ব দিকে প্রবাহিত হয়ে নিকোলাইয়েভ্‌স্ক-না-আমুরে শহরের কাছে তাতার প্রণালীতে পতিত হয়েছে। ২,৮৭৪ কিলোমিটার দীর্ঘ আমুর নদী বিশ্বের সবচেয়ে প্রধান নদীগুলির একটি। উপনদীগুলি গণনায় ধরে আমুর নদীব্যবস্থার মোট দৈর্ঘ্য ৪,৪১৬ কিলোমিটার। আমুরের সমগ্র দৈর্ঘ্য নৌপরিবহনের উপযোগী। শিল্কা উপনদীটি রাশিয়ার স্রেতেন্সক শহর পর্যন্ত নাব্য। শীতকালে ছয় মাস আমুর নদী নৌপরিবহনের উপযোগী থাকে না। এর প্রধান উপনদীগুলির মধ্যে আছে জেয়া, সোঙ্গুয়া, উসসুরি এবং বুরেয়া। নদীটি চীনে হেইলং জিয়াং নামে পরিচিত। এর তীরে অবস্থিত প্রধান চীনা শহরগুলি হল আহুই এবং তোংজিয়াং। অন্যদিকে আমুর তীরবর্তী প্রধান রুশ শহরগুলি হল ব্লাগোভেশ্চেন্সক, খাবোরভ্‌স্ক, কোমসোমোল্‌স্ক-না-আমুরে এবং নিকোলাইয়েভ্‌স্ক-না-আমুরে।


title: এ্যানেট সুসানা এ্যাক্রয়েড বেভারীজ

text: এ্যানেট সুসানা এ্যাক্রয়েড বেভারীজ (১৮৪২ - ১৯২৯) ( যিনি এ্যানেট এ্যাক্রয়েড নামে অধিক পরিচিত) বাংলার নারী শিক্ষা সংস্কার কাজের জন্য এবং প্রাচ্যবিশারদ হিসেবে বিখ্যাত ছিলেন। তাঁর পুত্র লর্ড উইলিয়ম বেভারীজ একজন খ্যাতনাম ব্রিটিশ অর্থনীতিবিদ।


title: এ্যানেট সুসানা এ্যাক্রয়েড বেভারীজ

text: তিনি ইংল্যান্ডের ওরচেস্টারশায়ারের স্টাউরব্রীজের একটি ব্যবসায়ী পরিবারে জন্মগ্রহণ করেন। এ্যানেট তাঁর যুগে মেয়েদের জন্য লভ্য শিক্ষার মধ্যে সর্বোচ্চ শিক্ষা লাভ করেন। তিনি ১৮৬০ সাল থেকে ১৮৬৩ সাল পর্যন্ত লন্ডনের বেডফোর্ড কলেজে লেখাপড়া করেন। শিক্ষা গ্রহণের শেষে তিনি কিছুদিন কাজ করেন। এ সময় তিনি ইংল্যান্ডে কেশবচন্দ্র সেনের বক্তৃতায় উদ্বুদ্ধ হয়ে বাংলার নারী শিক্ষা উন্নয়নের জন্য ১৮৭৩ সালে ভারতের উদ্দেশ্যে যাত্রা করার সিদ্ধান্ত গ্রহণ করেন। তার ভারতে আসার আগেই, মেরি অ্যান কুক ও মেরি কার্পেন্টার ভারতে এসেছিলেন এবং বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি।


title: এ্যানেট সুসানা এ্যাক্রয়েড বেভারীজ

text: পরবর্তীসময়ে তিনি বিখ্যাত বঙ্গীয় ব্রাহ্ম সংস্কারকের সাথে কলহে জড়িয়ে পড়েন এবং জনজীবন থেকে অবসর গ্রহণ করেন। ১৮৭৩ সালের নভেম্বর মাসে তাঁর প্রচেষ্টার ফলে কলকাতায় ১২ জন ছাত্রী নিয়ে হিন্দু মহিলা বিদ্যালয় (পরবর্তীতে নাম হয় বঙ্গ মহিলা বিদ্যালয়) প্রতিষ্ঠিত হয়। এ্যানেটের কঠোর তত্ত্বাবধানে স্কুলটি পশ্চিমা ধাঁচে পরিচালিত হচ্ছিল। ১৮৭৫ সালের ৬ এপ্রিল এ্যানেট তাঁর পরিকল্পনায় হতাশ হয়ে বারাসাতে কর্মরত আই.সি.এস সদস্য হেনরী বেভারীজকে বিয়ে করেন এবং স্কুলটির প্রশাসনিক কর্তৃত্ব প্রগতিশীল ব্রাহ্ম সমাজের কাছে হস্তান্তর করেন। স্কুলটি কিছুদিন বন্ধ থাকার পর ১৮৭৬ সালে বাংলা মহিলা বিদ্যালয় নামে পুনরায় চালু হয়। ১৮৭৮ সাল নাগাদ বেথুন কলেজ প্রতিষ্ঠার জন্য স্কুলটিকে বেথুন স্কুলের সাথে সংযুক্ত করা হয়।তাঁর বিয়ের পর বাংলা নারী শিক্ষা সংস্কার আন্দোলন একজন যোগ্য নেতৃত্ব হারায়। এ্যানেট একজন জেলা জজের স্ত্রী হিসেবে সম্পূর্ণভাবে ব্যস্ত জীবন কাটালেও সম্পূর্ণ ভিন্ন ভূমিকায় অবতীর্ণ হন। এ মর্যাদায় তিনি বর্তমান বাংলাদেশ এবং ভারতের বাংলা ও বিহারে ভ্রমণ করে সময় কাটান।


title: এ্যানেট সুসানা এ্যাক্রয়েড বেভারীজ

text: মধ্যযুগীয় ভারতীয় গ্রন্থাবলির নির্ভরযোগ্য ইংরেজি অনুবাদ ছিল এ্যানেটের স্থায়ী অবদান। জীবনের শেষভাগে তিনি ফার্সি ও তুর্কি ভাষা শিখতে শুরু করেন এবং প্রাচ্য ভাষা গবেষণার জগতে প্রবেশ করেন; এক্ষেত্রে তাঁর স্বামী একজন সহযোদ্ধা ও সঙ্গী ছিলেন। তিনি একজন স্বীকৃত প্রাচ্য ভাষাবিদ এবং ফার্সি ও তুর্কি ভাষায় লিখিত গ্রন্থাবলির অনুবাদক ছিলেন। এ অনুবাদগুলির মধ্যে ছিল গুলবদন বেগমের হুমায়ুননামা এবং বাবুরনামার নতুন অনুবাদ। এ অনুবাদগুলিকে পাণ্ডিত্যপূর্ণ অনুবাদ বলে গণ্য করা হয়। রাজনৈতিকভাবে রক্ষণশীল এ্যানেট তৎকালীন ইংল্যান্ডে বিকাশমান নারী ভোটাধিকার আন্দোলনের বিরোধী ছিলেন। প্রকৃতপক্ষে, তিনি পিটফোর্ডের নারী ভোটাধিকার বিরোধী দলের সেক্রেটারি ছিলেন।


title: এ্যানেট সুসানা এ্যাক্রয়েড বেভারীজ

text: এ্যানেট তাঁর সুবিখ্যাত পুত্র লর্ড উইলিয়ম বেভারীজের লন্ডনের বাড়িতে বৃদ্ধা অবস্থায় ৮৭ বছর বয়সে মৃত্যুবরণ করেন। বেভারীজ তাদের নিজস্ব চিঠিপত্রের সমৃদ্ধ সংগ্রহের ওপর ভিত্তি করে রচিত পিতা-মাতার জীবনী ইনিন্ডয়া কল্ড দেম ( India Called Them )-এ এ্যানেট ও হেনরীর প্রতি গভীর শ্রদ্ধা নিবেদন করেন।


title: জানে তু... ইয়া জানে না

text: জানে তু ... ইয়া জানে না (হিন্দি: जाने तू ... या जाने ना, ইংরেজি: "Whether you know... or not" বাংলা অনুবাদ: "তুমি জানো...বা জানো না" ) ২০০৮ সালে মুক্তিপ্রাপ্ত আব্বাস টায়ারওয়ালা পরিচালিত একটি হিন্দি ভাষার চলচ্চিত্র।ছায়াছবিটির কেন্দ্রীয় ভূমিকাতে অভিনয় করেছে ইমরান খান এবং জেনেলিয়া ডি'সুজা ।আমির খান ও মনসুর খান এই চলচ্চিত্রটির প্রযোজক। চলচ্চিত্রটির মাধ্যমে ইমরান খান (আমির খানের ভাগনে) ও পরিচালক হিসেবে আব্বাস টায়ারওয়ালা প্রথম আত্মপ্রকাশ করলেন। জুলাই ৪, ২০০৮ সালে মুক্তি পাবার পর, চলচ্চিত্র অনেক প্রশংশা পেয়েছে এবং বাক্স অফিসে সম্পুর্ন ভাবে সফল হয়।


title: জানে তু... ইয়া জানে না

text: রোমান্সকে কেন্দ্র করে জানে তু ইয়া জানে না এই ছবির কাহিনী রচিত হয়েছে৷ রোমান্স, কমেডি, বিষাদ ভরপুর রয়েছে এই ছবির কাহিনীতে৷ এই ছবিতে ইমরান জয় সিং রাঠোরের চরিত্রে অভিনয় করেছেন৷ জয় একজন রাজপুত৷ জয় সিং রাঠোর অরফে জয় ( ইমরান খান ) হল রাজস্থানের ছেলে৷ সে কোনরকম হিংসামূলক কাজ করতে পছন্দ করে না৷ ছোটবেলায় ও ওর বাবাকে হারিয়েছে৷ মায়ের কাছে ও মানুষ হয়েছে৷ স্বামীর মৃত্যুর পর অদিতি রাজস্থান ছেড়ে মুম্বইতে চলে আসেন৷ জয়ের মা হলেন একজন সামাজিক কর্মী৷ মানুষের অধিকারের জন্য তিনি লড়াই করেন৷ জয়ের মা সাবিত্রী মনে করেন ভারতীয় মায়েরা তাদের ছেলেদের অতিরিক্ত আহ্লাদ দিয়ে নষ্ট করে ফেলেন৷ যতটা জরুরী ছিল জয়কে তিনি ততটাই ভালবাসা দিয়েছেন৷ জলখাবার তৈরি করার থেকে কাপড় ধোওয়া সব কাজ জয় নিজে করে৷ জয়ের সঙ্গে জয়ের মায়ের একটা ঘনিষ্ঠ বন্ধুত্ব আছে৷ জয়ের জীবনে অদিতির একটা গুরুত্ব রয়েছে৷ প্রথম বার সাক্ষাত হওয়ার পরেই ওদের দুজনের মধ্যে গভীর বন্ধুত্ব হয়ে যায়৷ওরা কখনও আলাদা থাকে না৷ আর জয়ের পুরো বিপরীত হল অদিতি অর্থাত জেনেলিয়া৷ অদিতি খুব চঞ্চল মেয়ে৷ সে কোনরকম হিংসামূলক কাজ করতে পিছপা হয় না৷ কেউ একবার ওর বিরুদ্ধে কোন কাজ করলেই হয়েছে৷ তার আর রক্ষে থাকবে না৷ একমাত্র জয়ই অদিতির রাগ কমাতে পারে৷ তবে অদিতির এই রকম ব্যবহারে জয় কোন রকম ত্রুটি খুঁজে পায় না৷ জয় মনে করে এর জন্য অদিতির বাবা মা দায়ী৷ যদি ছোটবেলার থেকেই অদিতির এই রাগটা ওর বাবা মা নিয়ন্ত্রন করতেন তাহলে অদিতি এইরকম হত না৷ অদিতি মহন্ত (জেনেলিয়া ) কথায় কথায় অদিতি একদিন জয়কে বলেছিল ছোটবেলায় ওর বন্ধুরা ওকে কালো বিড়াল বলে ডাকত৷ জয় এই নামটা পাল্টে অদিতির নাম দেন মাউ৷ তবে শুধুমাত্র জয় ছাড়া অদিতিকে কেউ ঐ নামে ডাকতে পারে না৷ আর কেউ যদি ডাকে তার আর রক্ষে থাকে না৷ জীবনের আনন্দ অদিতি পুরোপুরিভাবে উপভোগ করে৷ তবে অদিতির সঙ্গে কথা বলা খুব মুশকিলের ব্যাপার৷ আর অদিতির বন্ধু হওয়া সেতো আরও কঠিন ব্যাপার৷ কারো সঙ্গে প্রেম তো দূরের কথা৷ জয় অদিতির সঙ্গে বন্ধুত্ব করে কি করে বেঁচে আছে তা ভেবেই সবাই আশ্চর্য হয়ে যায়৷ তবে কেউ যদি জয়কে কখনও বিরক্ত করে অদিতি তাঁকে ছেড়ে কথা বলে না৷জয়ের বন্ধু অদিতি (জেনেলিয়া) জয়কে ফট্টু বলে ডাকে৷ জয়ের থেকে স্বভাবে পুরো বিপরীত হল অদিতি৷ অদিতি সবার সঙ্গে ঝগড়া করে৷ জয় আর অদিতির দলের মধ্যে জিগ্গী, শালীন, রোতলু আর বম্বসও সামিল রয়েছে৷ রোতলু মনে মনে অদিতিকে ভালোবাসে৷ আর বম্বস জয়কে ভালোবাসে৷ রোতলু আর বম্বসের মধ্যে খুব মজার সম্পর্ক রয়েছে৷ ওরা একে অপরের মনের দুঃখের কথা জানে৷ জয় আর অদিতি সব সময় একসঙ্গে থাকে৷ সেইজন্য সবাই ভাবে ওদের মধ্যে প্রেম রয়েছে৷ তবে যখন জয় আর অদিতিকে অদিতির বাবা মা এই ব্যাপারে জিজ্ঞাসা করে তখন ওরা নাকচ করে৷ ওরা বলে ওদের মধ্যে শুধু বন্ধুত্ব রয়েছে৷ কি করে ওরা বুঝতে পারে যে ওরা একে অপরকে ভালবাসে? ছবিতে জয় আর জয়ের মায়ের মধ্যেকার সম্পর্কটা খুব সুন্দরভাবে ফুটিয়ে তোলা হয়েছে৷ অপরদিকে অদিতি ওর ভাই অমিতের মধ্যেকার সম্পর্ক, রোতলু আর বম্বসের মধ্যেকার সম্পর্কটাকেও খুব সুন্দর ভাবে দেখানো হয়েছে৷জয়ের অহিংসামূলক আচরণ দেখে অদিতি মোটেও প্রভাবিত হয় না৷ অদিতি মনে করে এতদিন যত মানুষের সঙ্গে তাঁর সাক্ষাত হয়েছে তাদের মধ্যে জয় হলেন সব থেকে ভীতু৷ জয় এবং অদিতি ওদের দুজনেরই স্বভাব একেবারেই আলাদা৷ এই ছবির গল্পে কিছু অন্য মোড় আছে৷ রোতলু মনে মনে অদিতির জন্য কাঁদে৷ অপরদিকে বম্বস মনে মনে জয়কে ভালবাসে৷জয় আর অদিতির মধ্যে অনেক পার্থক্য থাকলেও ওরা একে অপরের জন্য তৈরি হয়েছে৷ ওদের সব বন্ধুরাই এই কথাটা জানে৷ এমনকি ওদের বাবা মাও এই কথাটা জানে৷ কিন্তু জয় আর অদিতি কি এই কথাটা জানে? দুটো মানুষ কি ওদের একে অপরের মনের কথা জানতে পারবে? কি করে ওরা বুঝবে যে এটা ভালবাসা৷ এটাই এই ছবির মূল কাহিনী।জুলাই ৪, ২০০৮ সালে চলচ্চিত্রটি মুম্বাইয়ের গোরেগাঁও এলাকার পিভিয়ার সিনেমায় মুক্তি পায় যেখানে বলিউডের প্রায় সকল তারকারা উপস্থিত বর্তমান ছিল। চলচ্চিত্রটির জন্য বিশ্বব্যাপী ৪৭৩টি প্রিন্ট ছাড়া হয়েছিল যার মধ্যে ২৮২টি অ্যানালগ, ৮১টি ডিজিট্যাল এবং ১১০টি বিদেশের জন্য ছিল।


title: জানে তু... ইয়া জানে না

text: জানে তু ইয়া জানে না -র সঙ্গীত পরিচালনা করেছেন এ আর রহমান এবং এর অডিও সিডি অ্যালবাম মে ২০,২০০৮ সসালে মুক্তি পায়।


title: এ পারফেক্ট ওয়ার্ল্ড

text: আ পারফেক্ট ওয়ার্ল্ড (ইংরেজি ভাষায়: A Perfect World)১৯৯৩ খৃস্টাব্দে মুক্তিপ্রাপ্ত ক্লিন্ট ইস্টউড পরিচালিত একটি চলচ্চিত্র। এর মূল চরিত্রে অভিনয় করেছেন কেভিন কসনার এবং ক্লিন্ট ইস্টউড। চলচ্চিত্রটির নামকরণ করা হয়েছে এই ছবিরই একটি কথোপকথন থেকে। পলাতক কয়েদিকে খুঁজে বের করার দায়িত্বে নিয়োজিত পুলিশদের একজন বলে, ""In a perfect world we'd all lock arms and thrash the bushes till he turned up""। এর জবাবে অপরাধ বিশেষজ্ঞ স্যালি গার্বার বলে, ""In a perfect world things like this wouldn't happen in the first place""।


title: এ পারফেক্ট ওয়ার্ল্ড

text: "রবার্ট বুচ হেইন্স" (কেভিন কসনার) ও "টেরি পিউ" জেল থেকে পালায়। বুচ কোন জঘন্য অপরাধী না, কিন্তু পিউয়ের অপরাধের সীমা-পরিসীমা নেই। তারা এক আবাসিক এলাকায় যা গাড়ি চালিয়ে। খাবার সংগ্রহের জন্য এক বাড়িতে ঢুকে পিউ। গিয়ে গৃহিনীকে ধর্ষণ করার চেষ্টা করে। বুচ গৃহিনীকে বাঁচায়। কিন্তু ততক্ষণে প্রতিবেশে জানাজানি হয়ে গেছে যে, দুই আসাম প্রবেশ করেছে। অগত্যা তারা গৃহিনীর ছোট ছেলেকে জিম্মি হিসেবে নিয়ে যায়। তিনজনে গাড়িতে করে যেতে থাকে। তাদের তাড়া করা শুরু করে টেক্সাসের রেঞ্জার রেড গার্নেটের নেতৃত্বে একটি পুলিশ দল।


title: এ পারফেক্ট ওয়ার্ল্ড

text: বুচ পিউকে খুন করে, কারণ পিউয়ের হাতে ছোট্ট ছেলেটিও যৌন হয়রানির শিকার হতে যাচ্ছিল। তারপর শুরু হয় বুচ ও ছোট্ট ছেলে ফিলিপের যাত্রা। দুজনেই দুজনকে ভালবেসে ফেলে। গোঁড়া ইহুদি পরিবারে থাকায় ফিলিপের সাধারণ মার্কিন বাচ্চাদের মত আনন্দ করতে পারেনি এতোদিন। তার অনেক সাধ পূরণে সাহায্য করে বুচ। আলাস্কা যাওয়ার পথে এক বাড়িতে রাত কাটায় তারা। বাড়ির গৃহকর্তা তার ছোট্ট ছেলেকে খুব মারধোর করে। সইতে না পেরে বুচ তাকে মারতে উদ্যত হয়। ফিলিপ মনে করে সত্যই বুচ লোকটিকে মেরে ফেলবে। অগত্য সে বুচকে গুলি করে। পিস্তল কুয়ায়ে ফেলে দিয়ে পালিয়ে যায়। বুচ পেছন পেছন যায় আর বলে, সে তাদের খুন করতো না, কারণ সে জীবনে মাত্র দুটি খুন করছে। প্রথমটি তার মাকে অত্যাচার করার জন্য এক জনকে আর দ্বিতীয়টি এই ফিলিপকে বাঁচানোর জন্য। এভাবেই কাহিনী শেষের দিকে এগিয়ে যায়, যে কাউকে কাঁদতে বাধ্য করার পরিবেশ সৃষ্টির চেষ্টা করে।


title: এ পারফেক্ট ওয়ার্ল্ড

text: সিনেমাটি সমালোচকদের কাছে প্রশংসিত হয়েছে। রিভিউ সংগ্রাহক সাইট রটেন টম্যাটোস-এর এর রেটিং ৮৫% অর্থাৎ শতকরা ৮৫ জন সমালোচকই এর প্রশংসা করেছেন। শিকাগো সান-টাইম্‌সের রজার ইবার্ট বলেছেন, "a film any director alive might be proud to sign"। অনেকেই একে ইস্টউডের অন্যতম সেরা বডি ওয়ার্ক বলে আখ্যা দিয়েছেন। পলাতক কয়েদি ও ছোট্ট ছেলের মধ্যে সম্পর্কের দৃশ্যগুলো তার অন্যতম সেরা কাজ বলে বিবেচিত হয়ে থাকে।


title: এ পারফেক্ট ওয়ার্ল্ড

text: গোঁড়া ইহুদি পরিবার সম্পর্কে কিছুটা পক্ষপাতগ্রস্ত হয়ে পড়ার জন্য অনেকেই এর সমালোচনা করেছেন। এখানে দেখা যায়, ফিলিপ জীবনে কটন ক্যান্ডি খায় নি, জন্মদিন পালন করতে পারেনি। বর্তমানে ধার্মিক ইহুদি পরিবারগুলোর অবস্থা পুরোপুরি এরকম নয় বলেই সমালোচনাগুলো হয়েছে।


title: বোড়ো ভাষা

text: বোড়ো ভাষা (বোড়ো ভাষায়: बोड़ो একটি তিব্বতি-বর্মী ভাষা যাতে উত্তর-পূর্ব ভারত, নেপাল ও বাংলাদেশে বসবাসরত বোড় জাতির লোকেরা কথা বলে থাকেন। ভাষাটি ভারতের অসম অঙ্গরাজ্যের একটি সরকারী ভাষা এবং ভারতের সংবিধান অনুসারে দেশটির ২২টি জাতীয় ভাষার একটি।


title: বোড়ো ভাষা

text: বোড়ো ভাষা তিব্বতি-বর্মী পরিবারের একটি ভাষা। এটি বংশগতভাবে অসমের দিমাসা ভাষা এবং মেঘালয়ের গারো ভাষার সাথে সম্পর্কিত। এছাড়াও ত্রিপুরার ককবরক ভাষার সাথেও এর ঘনিষ্ঠ সম্পর্ক আছে।


title: বোড়ো ভাষা

text: ১৯১৩ সাল থকে বোড়ো সংগঠনগুলি রাজনৈতিক ও সামাজিক আত্মপরিচয়ের ব্যাপারে সচেতন হয়ে ওঠে/ ১৯৬৩ সালে অসমের বোড়োপ্রধান এলাকাগুলির প্রাথমিক স্কুলগুলিতে শিক্ষার মাধ্যম হিসেবে বোড়োর প্রচলন হয়। বর্তমানে ভাষাটি মাধ্যমিক স্তর পর্যন্ত প্রচলিত এবং অসম অঙ্গরাজ্যের একটি সরকারী ভাষা। গৌহাটি বিশ্ববিদ্যালয়ে ১৯৯৬ সাল থেকে বোড়ো ভাষা ও সাহিত্যের উপর একটি স্নাতকোত্তর কোর্স প্রদান করা হচ্ছে। যদিও ইদানীং ভাষাটির উপর বাংলা ভাষার প্রভাব বৃদ্ধি পেয়েছে, তা সত্ত্বেও উদালগুরি জেলা ও তার আশেপাশে ভাষাটি স্বরূপে এখনও বিরাজমান।


title: বোড়ো ভাষা

text: ছোটে, মেচ উপভাষাগুলি বোড়ো ভাষার উপভাষা।


title: বোড়ো ভাষা

text: বোড়ো ভাষা বর্তমানে দেবনাগরী লিপি ব্যবহার করে লেখা হয়। তবে অতীতে বহুদিন যাবৎ এটি রোমান লিপিতে লেখা হত।


title: রবি বসু

text: রবি বসু (জন্ম: ১১ আগস্ট ১৯২৭ - মৃত্যু: ৩ মে ২০০৩) একজন চলচ্চিত্র সাংবাদিক ।


title: রবি বসু

text: রবি বসু বর্তমান পশ্চিমবঙ্গের মেদিনীপুর জেলার তমলুকের বাসিন্দা ছিলেন । তাঁর পিতার নাম নিরাপদ এবং মাতার নাম আদরবালা । তাঁর ছোটবেলা তমলুকে কাটে । তিনি স্থানীয় হ্যামিলটন স্কুলে পড়াশোনা করতেন । তিনি ম্যাট্রিকুলেশন দেবার আগেই কলকাতায় চলে আসেন । জীবিকার সন্ধানে প্রথমে চায়ের দোকানের টেবিল বয়, পান বিড়ির দোকানওয়ালা, প্রেসের কম্পোজিটর প্রভৃতি নানা কাজ করেছেন ।


title: রবি বসু

text: ১৯৫১ খ্রিস্টাব্দে রূপাঞ্জলি পত্রিকার সম্পাদকীয় দপ্তরে যোগ দেন । পরে রূপমঞ্চ থেকে প্রসাদ এরকম বহু সিনেমা এবং সাহিত্য পত্রিকার সম্পাদনা করেছেন । আনন্দবাজার পত্রিকার চলচ্চিত্র বিভাগ ছাড়াও দেশ পত্রিকার চিফ সাব এডিটর হিসেবেও কাজ করেছেন । চলচ্চিত্র সাংবাদিকদের সংগঠন বেঙ্গল ফিল্ম জার্নালিস্টস অ্যাসোসিয়েশনের বা বিএফজেএর সভাপতি ছিলেন দীর্ঘদিন । চলচ্চিত্র তারকাদের নিয়ে লেখা তাঁর বই "সাতরঙ" । প্রসাদ পত্রিকার সম্পাদনার ক্ষেত্রেও তাঁর অবদান মনে রাখার মত । তিনি কলেজ স্ট্রিট পত্রিকার পরিকল্পক এবং রূপকার ছিলেন ।


title: রবি বসু

text: সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ


title: কলকাতার বিশিষ্ট ব্যক্তিবর্গের তালিকা

text: কলকাতাকে ভারতের সাংস্কৃতিক রাজধানী বলে গণ্য করা হয় । এখানে কলকাতার সঙ্গে সম্পর্কিত কিছু বিখ্যাত মানুষের তালিকা দেওয়া হল । এই সব মানুষেরা তাঁদের জীবনের কোন না কোন সময় কলকাতার সাথে যুক্ত ছিলেন । এই তালিকাটি অসম্পূর্ণ ।


title: চীনের প্রশাসনিক বিভাজন

text: চীন প্রদেশ，স্বায়ত্তশাসিত অঞ্চল এবং কেন্দ্রশাসিত মহানগরে বিভক্ত। প্রদেশ ও স্বায়ত্তশাসিত অঞ্চলগুলি স্বায়ত্তশাসিত অঙ্গরাজ্য， জেলা, স্বায়ত্তশাসিত এবং শহরে বিভক্ত। জেলাগুলি স্বশাসিত জেলা এবং শহর মহকুমা, সংখ্যালঘু জাতির মহকুমা এবং ক্ষুদ্র নগরে বিভক্ত। প্রয়োজন হলে রাষ্ট্র বিশেষ প্রশাসনিক অঞ্চল প্রতিষ্ঠা করতে পারে।


title: চীনের প্রশাসনিক বিভাজন

text: বর্তমানে চীনে ৪টি কেন্দ্রশাসিত মহানগর, ২৩টি প্রদেশ，পাঁচটি স্বায়ত্তশাসিত অঞ্চল এবং ২টি বিশেষ প্রশাসনিক অঞ্চলনসহ মোট ৩৪টি প্রদেশ পর্যায়ের প্রশাসনিক ইউনিট আছে।


title: চীনের প্রশাসনিক বিভাজন

text: ৪টি কেন্দ্রশাসিত মহানগর হল বেইজিং, সাংহাই, থিয়েনচিন ও ছুংছিং।


title: চীনের প্রশাসনিক বিভাজন

text:
২৩টি প্রদেশ নিম্নরূপ:
৫টি স্বায়ত্তশাসিত অঞ্চল নিচের মতন:
এছাড়াও হং কং ও মাকাউ নামের দুইটি বিশেষ প্রশাসনিক অঞ্চল আছে।


title: হেনরী বেভারীজ

text: হেনরী বেভারীজ (১৮৩৭-১৯২৯) মুষ্টিমেয় যে কয়েকজন আমলা-ঐতিহাসিক প্রগতিশীল ধারণা নিয়ে ভারতের ইতিহাস চর্চা করেছেন, হেনরী বেভারীজ তাদের অন্যতম। লর্ড রিপন যখন ভারতের বড়লাট (১৮৮০-১৮৮৪) তখন গ্লাডস্টোনীয় উদার নীতির প্রভাব ব্রিটিশ ভারতের রাজনীতিতে এক স্থায়ী রূপ পরিগ্রহ করেছিল। বেভারীজকে এ ধারার সর্বোত্তম প্রতিনিধিরূপে গণ্য করা যায়।


title: হেনরী বেভারীজ

text: বেভারীজ ১৮৩৭ সালের ৯ ফেব্রুয়ারি স্কটল্যান্ডে জন্মগ্রহণ করেন। তিনি অ্যাডভোকেট হেনরী বেভারীজের (১৭৯৯-১৮৬৩) সর্বকনিষ্ঠ পুত্র। গ্লাসগোর রয়াল সার্কাস স্কুল ও এডিনবার্গ একাডেমিতে তিনি শিক্ষালাভ করেন। পরিবারের আর্থিক অনটনের কারণে কিছুকাল তাঁর লেখাপড়া বন্ধ থাকে। পরে পরিবারের আর্থিক অবস্থার উন্নতি হলে তিনি গ্লাসগো কলেজে ভর্তি হন। তাঁর প্রাতিষ্ঠানিক শিক্ষা সমাপ্ত হয় বেলফাস্টের কুইন্স কলেজে। তাঁর পিতা যখন দি ব্যানার অব উলস্টার পত্রিকার সম্পাদক, তখন ১৮৫৬ সালে তিনি এই কলেজে ভর্তি হন।


title: হেনরী বেভারীজ

text:
কুইন্স কলেজে অধ্যয়নকালে পরিবারের দারুণ আর্থিক অনটন লাঘবের জন্য বেভারীজ চাকরি খঁুজতে থাকেন। ব্রিটেনে তাঁর কর্মলাভের সম্ভাবনা ছিল খুবই ক্ষীণ। চাকরির সন্ধানকালে তিনি ভারতে কর্মজীবন শুরু করার চিন্তা করছিলেন। খুব সম্ভবত ১৮৫৫ সালে ভারতীয় সার্ভিসের নিয়োগ প্রণালীতে যে পরিবর্তন আনা হয়, তা বেভারীজকে প্রভাবিত করে। বেভারীজ ভারতে চাকরি গ্রহণের সিদ্ধান্ত নেন এবং ১৮৫৭ সালের জুলাই মাসে নতুন প্রবর্তিত প্রতিযোগিতামূলক পরীক্ষার তৃতীয়টিতে তিনি অংশগ্রহণ করেন। পরীক্ষায় তিনি প্রথম হন। ১৮৫৭ সালের ৩১ আগস্ট তিনি সার্ভিসে যোগ দেন এবং ঐ বছর ২৯ সেপ্টেম্বর ভারত অভিমুখে রওনা হন। ১৮৫৮ সালের ২০ জানুয়ারি তিনি কলকাতা পৌঁছেন।
বাংলায় পৌঁছার পর বেভারীজ ফোর্ট উইলিয়ম এ স্থাপিত কলেজে শিক্ষানবিশি কোর্স সাফল্যের সঙ্গে সমাপ্ত করেন। ১৮৫৯ সালের জানুয়ারি মাসে তিনি ময়মনসিংহে সহকারী ম্যাজিস্ট্রেট ও কালেক্টর পদে প্রথম নিয়োগ লাভ করেন। ময়মনসিংহ থেকে তাঁকে ১৮৬১ সালের সেপ্টেম্বরে ঝিনাইদহে, ১৮৬২ সালের জানুয়ারিতে যশোরে, এপ্রিলে নদীয়ায়, ১৮৬৩ সালের জানুয়ারিতে মেদিনীপুরে এবং ঐ বছর ফেব্রুয়ারিতে সিলেটে বদলি করা হয়। ১৮৬৩ সালের নভেম্বর থেকে ১৮৬৪ সালের নভেম্বর পর্যন্ত তিনি বৈদেশিক বিভাগে কর্মরত ছিলেন এবং বিশেষ কাজে তাঁকে মণিপুরে পাঠানো হয়। মণিপুর থেকে ফেরার পর ১৮৬৪ সালের নভেম্বরে তাঁকে কোচবিহারে জয়েন্ট ম্যাজিস্ট্রেট ও ডেপুটি কালেক্টর নিয়োগ করা হয় এবং ১৮৬৬ সালের ডিসেম্বরে ঢাকা, ১৮৬৭ সালের নভেম্বরে নোয়াখালী এবং ১৮৬৮ সালের ফেব্রুয়ারিতে হুগলিতে বদলি করা হয়। বেভারীজকে ১৮৭০ সালের মার্চে বরিশালে, ১৮৭১ সালের মার্চে চট্টগ্রামে এবং ১৮৭১ সালের জুন মাসে পুনরায় বরিশালে বদলি করা হয়।


title: হেনরী বেভারীজ

text: ১৮৭৫ সালে বেভারীজ বিকল্প হিসেবে বিচার বিভাগে তাঁর চাকরি ন্যস্ত করার মত প্রকাশ করেন। ১৮৭৬ সালের ডিসেম্বর মাসে তাঁকে রংপুরে জেলা ও দায়রা জজ নিয়োগ করা হয়। ১৮৯৩ সালের ১৫ জানুয়ারি অবসর গ্রহণের পূর্ব পর্যন্ত তিনি এ পদে পাবনা, ২৪ পরগনা, ফরিদপুর, বীরভূম, হুগলি ও মুর্শিদাবাদ জেলায় কর্মরত ছিলেন। ব্রিটেনে ফিরে যাওয়ার পর তিনি অবসর জীবনের প্রায় ৩৭ বছর ধরে ভারতের ইতিহাস, ভাষা, শাসক ও জনগণ সম্পর্কে অধ্যয়ন করেন এবং এ বিষয়ে গ্রন্থ রচনা করেন। ১৯২৯ খ্রিস্টাব্দের ৮ নভেম্বর ৯২ বছর বয়সে তিনি লন্ডনে মৃত্যুবরণ করেন।


title: হেনরী বেভারীজ

text: বেভারীজ উত্তরাধিকার সূত্রে তাঁর পিতামাতার নিকট থেকে গভীর সাহিত্যানুরাগ লাভ করেন। তাঁর পিতার রচিত Comprehensive History of India (৩ খণ্ড, লণ্ডন, ১৮৫৮-৬২) বেভারীজের মধ্যে ভারতের ইতিহাস ও জনগণ সম্বন্ধে বিশেষ আগ্রহ জন্মায়। পরবর্তী কর্মজীবনে ভারতে অবস্থানকালে এবং অবসর জীবনে এ বিষয়ের ওপর তিনি বিরামহীনভাবে লিখে যান। বহু ভাষা শেখার প্রবণতাও তাঁর উত্তরাধিকার সূত্রে পাওয়া। তাঁর মাতা জেমিমা ওয়াট (১৭৯৫-১৮৮৫) বহু ভাষায় পারদর্শী ছিলেন। এছাড়া অ্যানেটি সুসানার সঙ্গে দ্বিতীয় বিবাহ তাঁর সাহিত্যকর্মে বিশেষ প্রভাব ফেলেছিল।


title: হেনরী বেভারীজ

text: অবশ্য বেভারীজের বুদ্ধিবৃত্তিক ক্ষমতা ও সাহিত্যিক পটভূমিগত ঐতিহ্য থাকা সত্ত্বেও লেখক ও ঐতিহাসিক হিসেবে তাঁর আবির্ভাব বেশ বিলম্বে ঘটে। স্থান থেকে স্থানান্তরে ঘন ঘন বদলি ও অস্থিতিশীল পারিবারিক অবস্থা এজন্য দায়ী ছিল বলে মনে করা হয়। ১৮৬৯ সালে থিওলজিক্যাল রিভিউ পত্রিকায় ‘Christianity in India’ নামক প্রবন্ধের মাধ্যমে তিনি সাহিত্য ক্ষেত্রে পদার্পণ করেন। ১৮৭০ সালের জানুয়ারির প্রথম দিকে তিনি কালরস টেমপারেন্স সোসাইটি আয়োজিত সভায় Life and Manners in Bengal বিষয়ে এক নিবন্ধ উপস্থাপন করেন। ঐতিহাসিক তথ্যানুসন্ধানের প্রতি তাঁর আগ্রহ ১৮৭৩ সালে প্রকাশ পায়, যখন তিনি বাকেরগঞ্জ থেকে একটি তাম্রশাসন পাঠোদ্ধারের জন্য কলকাতা এশিয়াটিক সোসাইটিতে পাঠান। সোসাইটির জার্নালে (১ম খণ্ড ১ম সংখ্যা, ১৮৭৬) তাঁর প্রথম প্রবন্ধ ছিল ‘Were Sundarbans Inhabited in Ancient Times?’ এ সময় থেকে সরকারি কাজের ফঁাকে ফঁাকে তিনি ইতিহাস বিষয়ে বহু প্রবন্ধ লেখেন এবং সেগুলি প্রধানত ক্যালকাটা রিভিউ , জার্নাল অব দি এশিয়াটিক সোসাইটি অব বেঙ্গল, জার্নাল অব দি রয়্যাল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ড এবং এশিয়াটিক কোয়ার্টার্লি রিভিউতে প্রকাশিত হয়। তাঁর সর্বশেষ প্রবন্ধ ‘Timur’s Apocryphal Memoirs’ এশিয়াটিক সোসাইটির জার্নালে প্রকাশিত হয় (খণ্ড ১৭, নতুন সিরিজ, ১৯২২)।


title: হেনরী বেভারীজ

text: বেভারীজের প্রথম গুরুত্বপূর্ণ গ্রন্থ District of Bakarganj: Its History and Statistics ১৮৭৬ সালে প্রকাশিত হয়। তাঁর দ্বিতীয় গুরুত্বপূর্ণ গ্রন্থ The Trial of Maharaja Nanda Kumar, A Narrative of a Judicial Murder (১৮৮৬) একটি বির্তকমূলক বিষয়ের ওপর লেখা হয়। বিতর্কটি ছিল ওয়ারেন হেস্টিংসএর সময়ে নন্দকুমার এর বিচার ও ফঁাসির ব্যাপার নিয়ে। ‘Warren Hastings in Lower Bengal’ শীর্ষক প্রবন্ধে (ক্যালকাটা রিভিউ, খণ্ড ৬৫,৬৬,৬৮, ১৮৭৭-৭৯) তিনি নন্দকুমারের ফঁাসির আদেশ সংবলিত রায়ের কঠোর সমালোচনা করেন। তাঁর মতামতের তীব্র প্রতিবাদ আসে স্যার জেমস এফ. স্টিফেনের কাছ থেকে। স্টিফেন ১৮৮৫ সালে প্রকাশিত তাঁর The Story of Nuncumar and the Impeachment of Sir Elijah Impey গ্রন্থে ইম্পে ও ওয়ারেন হেস্টিংসের কার্যক্রমের যথার্থতা প্রমাণে প্রয়াসী হন। বেভারীজ অবশ্য তাঁর মতে স্থির থাকেন এবং স্টিফেনের বক্তব্যের জবাব দিতে গিয়ে জার্নালে প্রকাশিত তাঁর প্রবন্ধগুলি একত্র করে উল্লিখিত The Trial of Maharaja Nanda Kumar গ্রন্থে সংকলন করেন। ১৮৮৯ সালে প্রকাশিত মার্টিনের Indian Empire গ্রন্থে ‘‘The Administration of Warren Hastings’শীর্ষক অধ্যায়টি তাঁর রচিত। ১৮৯০ সালে তিনি এশিয়াটিক সোসাইটি অব বেঙ্গল-এর প্রেসিডেন্ট নির্বাচিত হন। সমিতির বার্ষিক সভায় দেওয়া তাঁর ভাষণ ১৮৯১ সালে পৃথকভাবে ছাপা হয়।


title: হেনরী বেভারীজ

text: ১৮৯৩ সালে অবসর গ্রহণের পর বেভারীজ আরও ব্যাপকভাবে জ্ঞানচর্চায় নিয়োজিত থাকেন। অবসর জীবনে তিনি আকবরনামা ও মাসির-উল-উমারা গ্রন্থদ্বয় ইংরেজি ভাষায় অনুবাদ করেন এবং আলেকজান্ডার রজার্স অনূদিত তুজুক-ই-জাহাঙ্গীরী গ্রন্থটি সম্পাদনা করেন। এ সকল মূল গ্রন্থের অনুবাদ ছাড়াও তিনি এ সময়ে বিভিন্ন বিষয়ে বহুসংখ্যক প্রবন্ধ রচনা করেন।


title: হেনরী বেভারীজ

text: বেভারীজ প্রণীত গ্রন্থাবলির আলোকে ঐতিহাসিক হিসেবে তাঁর মেধার পূর্ণ বিকাশ হয়েছে বলে ধরে নেওয়া কঠিন। তবে ভারতীয় ইতিহাসের আকর গ্রন্থ কয়টির ইংরেজি অনুবাদ তাঁকে এ দেশের ইতিহাসতত্ত্বে একটি স্থায়ী আসন করে দিয়েছে। আকবরনামা ও মাসির-উল-উমারার উঁচুমানের অনুবাদ এবং তুজুক-ই-জাহাঙ্গীরীর ফলপ্রসূ সম্পাদনার জন্য ভারত ইতিহাসের ছাত্র ও গবেষকরা চিরকাল তাঁর নিকট কৃতজ্ঞ থাকবে। তাঁর District of Bakarganj: Its History and Statistics গ্রন্থটিও আঞ্চলিক ইতিহাস চর্চার সম্ভাবনার দ্বার উন্মুক্ত করে দিয়েছে।


title: হিন্দু মহিলা বিদ্যালয়

text: হিন্দু মহিলা বিদ্যালয় ছিল এ্যানেট এ্যাক্রয়েডের দ্বারা প্রতিষ্ঠিত কলকাতার এন্টালী থানা এলাকার ২২,বেনিয়া পুকুর লেনে অবস্থিত একটি আবাসিক বিদ্যালয়। এর আগে বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি। এই বিদ্যালয়টি সেকালে প্রভাবশালী ধর্মপ্রচারের সঙ্গে সঙ্গে নারী শিক্ষাপ্রচারে এক ব্যতিক্রমি স্বাতন্ত্র্য বজায় রেখেছিল। সেইকালে বালকদের যেমন বিদ্যালয় ছিল ঠিক তেমনই সুবিধাযুক্ত বিদ্যালয় বালিকাদের জন্য এ্যানেট এ্যাক্রয়েড মাত্র ১২ জন ছাত্রীদের নিয়ে বিদ্যালয়টির প্রতিষ্ঠা করেছিলেন। যোগেশ চন্দ্র বাগলের মতে ১৮ নভেম্বর ১৮৭৩সালে বিদ্যালয়টি প্রতিষ্ঠা হয় এবং ডেভিড কফের মতে বিদ্যালয়টি ১৮ সেপ্টেম্বর ১৮৭৩ প্রতিষ্ঠা হয়।দ্বারকানাথ গাঙ্গুলী বিদ্যালয়টির প্রধান শিক্ষক ছিলেন এবং আনন্দমোহন বসু এবং দুর্গামোহন দাস এই বিদ্যালয়টির খরচা বহন করতেন । শিবনাথ শাস্ত্রী ও মনমোহন ঘোষ এই বিদ্যালয়টির সাথে জড়িত ছিলেন। জে বি ফিয়ার এই বিদ্যালয়টির সান্মানিক শিক্ষিকা ছিলেন। বিদ্যালয়টি এ্যানেটের তত্বাবধানে পাশ্চাত্য ধারা মতে বরাবর চলেছিল। ১৮৭৫ সালের ৬ এপ্রিল হেনরী বেভারীজের সাথে এ্যানেট এ্যাক্রয়েডের বিবাহের পরে, বিদ্যালয়টি অল্প সময়ের জন্য বন্ধ ছিল (মার্চ ১৮৭৬ সাল পর্যন্ত)।পরে ১ জুন ১৮৭৬ সালে বঙ্গ মহিলা বিদ্যালয় নামে আবার চালু হয়েছিল ।


title: দ্য ডিপার্টেড

text: দ্য ডিপার্টেড (ইংরেজি ভাষায়: The Departed) মার্টিন স্কোরসেজি পরিচালিত অপরাধ থ্রিলার চলচ্চিত্র যা ২০০৬ সালে মুক্তি পায়। ডিপার্টেড সেরা ছবি হিসেবে একাডেমি পুরস্কার অর্জন করে। এটা ২০০২ সালে মুক্তিপ্রাপ্ত হংকং-এর সিনেমা ইন্টারনাল অ্যাফেয়ার্স এর মার্কিন পুনর্নির্মাণ। সেরা ছবির পাশাপাশি আরও তিনটি ক্ষেত্রে সিনেমাটি অস্কার লাভ করে।


title: দ্য ডিপার্টেড

text: সিনেমার কাহিনী ম্যাসাচুসেট্‌স অঙ্গরাজ্যের বোস্টন শহরকে ঘিরে। শহরের আইরিশ মব বস "ফ্রান্সিস ফ্র্যাংক কস্টেলো" (জ্যাক নিকোলসন) পুলিশের গোয়েন্দা বিভাগের ভিতরে তার অনুচর "কলিন সুলিভান"-কে (ম্যাট ডেমন) নিয়োগ করে। অপর দিকে ম্যাসাচুসেট্‌স স্টেট পুলিশ কস্টেলোর বিরুদ্ধে প্রমাণ সংগ্রহের জন্য আন্ডারকাভার পুলিশ কমকর্তা "উইলিয়াম কস্টিগান জুনিয়র"-কে (লিওনার্দো ডিক্যাপ্রিও) নিয়োগ করে। কস্টিগান কস্টেলোর গ্যাং-এ নিজেকে অন্তর্ভুক্ত করতে সফল হয়। একসময় মব আর পুলিশ উভয় পক্ষই জেনে যায় যে, তারা একে অপরের তথ্য ফাঁস করার জন্য অনুচর নিয়োগ করেছে। এক পক্ষ অন্য পক্ষের অনুচরের পরিচয় বের করার চেষ্টা শুরু করে এবং নিজের অনুচরের পরিচয় গোপন রাখার সকল ব্যবস্থা করতে থাকে। এভাবেই কাহিনী এগিয়ে যায়।দ্য ডিপার্টেড দর্শক ও সমালোচকদের কাছে বিপুল প্রশংসা অর্জন করেছে। রটেন টম্যাটোস-এ এর রেটিং ৯২%। জনপ্রিয় সমালোচক "জেমস বেরার্ডিনেলি" একে চারের মধ্যে চার তারকাই প্রদান করেন এবং একে একটি "অ্যামেরিকান এপিক ট্রাজেডি" হিসেবে আখ্যায়িত করেন। তিনি এও দাবী করেন যে, এটা মার্টিন স্কোরসেজির অন্যান্য ছবি যেমন ট্যাক্সি ড্রাইভার, রেজিং বুল ও গুডফেলাস এর সাথে তুলনীয়।


title: দ্য ডিপার্টেড

text: ১৯৩২ সালের স্কারফেইস সিনেমার প্রতি শ্রদ্ধাঞ্জলি হিসেবে স্কোরসেজি এই ছবির বেশ কয়েক স্থানে ইংরেজি "X" বর্ণের প্রতীক ব্যবহার করেছেন। এক্স হল মৃত্যুর চিহ্ন। দ্য ডিপার্টেড ছবিতে যারা যারা মারা যাবে তথা ডিপার্টেড হবে তাদের সবার আশেপাশেই এক্স প্রতীক দেখানো হয়েছে, কখনও মৃত্যুর ঠিক আগে, কখনও বা অনেক আগে। যেমন, দ্য ডিপার্টেড লেখা দেখানোর ঠিক পরই সুলিভানের অ্যাপার্টমেন্টের জানালায় টেপ দিয়ে এক্স লেখা থাকতে দেখা যায়। জানালার এক পাশ থেকে অন্য পাশে দণ্ডায়মান সুলিভানের শট নেয়া হয়। কুইনান মারা যাওয়ার ঠিক আগে ঘরের দেয়ালে কাঠের মাধ্যমে এক্স চিহ্ন দেখানো হয়। কস্টেলো মারা যাওয়ার আগে সুলিভানের শট নেয়ার সময় দূরবর্তী ব্রিজে এবং পাশের যন্ত্রে এক্স চিহ্ন দেখা যায়। ছবির শুরুর দিকে কস্টিগান জেলে থাকার সময় এক শটে অনেক এক্স চিহ্ন সংবলিত জানালা দেখা যায়। সবচেয়ে প্রকট এক্স চিহ্ন দেখা যায় ছবির শেষের দিকে লিফ্‌টে। কস্টিগান সুলিভানকে বন্দি করে লিফ্‌টে উঠায়। দুজনের মাথার মাঝখানে লিফ্‌টের দেয়ালে কালো টেপ দিয়ে এক্স লেখা থাকতে দেখা যায়। সুলিভান মারা যাওয়ার ঠিক আগে, তার রুমে প্রবেশের সময় কার্পেটে এক্স চিহ্ন দেখা যায়।


title: জ্যাক নিকোলসন

text: জন জোসেফ "জ্যাক" নিকোলসন (জন্মঃ ২২ এপ্রিল ১৯৩৭) হলেন একজন মার্কিন চলচ্চিত্র অভিনেতা। নিউরোটিক চরিত্রগুলোকে সুন্দরভাবে ফুটিয়ে তোলার জন্য তিনি বিশ্বব্যাপী পরিচিতি লাভ করেছেন।


title: জ্যাক নিকোলসন

text: নিকোলসন মোট ১২ বার অস্কার মনোনয়ন লাভ করেছেন যার মধ্যে পুরস্কার পেয়েছেন তিন বার: দুই বার সেরা অভিনেতা এবং এক বার সেরা পার্শ্ব অভিনেতা হিসেবে। ওয়াল্টার ব্রেন্যান ও নিকোলসন যৌথভাবে পুরষদের মধ্যে অভিনয়ের জন্য সবচেয়ে বেশি বার অস্কার জিতেছেন। আর সামগ্রিকভাবে ক্যাথরিন হেপবার্নের (৪ বার) পরই তার স্থান। এছাড়াও তিনি মাত্র তিন জন মার্কিন অভিনেতার একজন যারা ১৯৬০-এর দশক থেকে শুরু করে প্রতি দশকেই অন্তত তিন বার করে অভিনয়ের জন্য অস্কার মনোনয়ন লাভ করেছেন। অন্য দুজন হলেন মাইকেল কেইন ও পল নিউম্যান। তার অভিনীত উল্লেখযোগ্য ছবির মধ্যে রয়েছে ইজি রাইডার, ফাইভ ইজি পিসেস, চায়নাটাউন, ওয়ান ফ্লু ওভার দ্য কাকুস নেস্ট, দ্য প্যাসেঞ্জার, দ্য শাইনিং, টার্মস অফ এন্ডিউরমেন্ট, ব্যাটম্যান, আ ফিউ গুড মেন, অ্যাজ গুড অ্যাজ ইট গেট্‌স, অ্যাবাউট শ্মিট, সামথিংস গটা গিভ এবং "দ্য ডিপার্টেড"।


title: মার্ক ওয়ালবার্গ

text: মার্ক রবার্ট মাইকেল ওয়ালবার্গ (ইংরেজি ভাষায়: Mark Wahlberg) (জন্ম: ৫ই জুন, ১৯৭১) একাডেমি পুরস্কার মনোনীত এবং বাফটা পুরস্কার বিজয়ী মার্কিন চলচ্চিত্র ও টেলিভিশন অভিনেতা, প্রযোজক এবং র‌্যাপার। অভিনয় জীবনের প্রথম দিকে মার্কি মার্ক নামে পরিচিত ছিলেন। "মার্কি মার্ক অ্যান্ড দ্য ফাংকি বাঞ্চ" নামক ব্যান্ড দলের সাথে র‌্যাপ শিল্পী হিসেবে যোগ দেয়ার মাধ্যমেই ১৯৯১ সালে কর্মজীবন শুরু হয়েছিল। তিনি দ্য ডিপার্টেড ছবিতে সার্জেন্ট শন ডিগনাম চরিত্রে অভিনয়ের জন্য সেরা পার্শ্ব অভিনেতা হিসেবে অস্কার মনোয়ন পেয়েছিলেন।


title: বঙ্গ মহিলা বিদ্যালয়

text: বঙ্গ মহিলা বিদ্যালয়


title: বটুক নন্দী

text: বটুক নন্দী (জন্ম: ১৯২৯ - মৃত্যু: ২৩ সেপ্টেম্বর ২০০১) একজন জনপ্রিয় গিটার শিল্পী, অভিনেতা ও ফুটবলার ।


title: বটুক নন্দী

text: বটুক নন্দীর আদি নিবাস বর্ধমান । তিনি কলকাতায় জন্মগ্রহণ করেন । ব্যবসায়ী পরিবারের সন্তান হয়েও ছোটোবেলা থেকে খেলাধূলা, গানবাজনা, নাটক নিয়েই কাটিয়েছেন । ১৯৪০-এর দশকে মোহনবাগানের গোলরক্ষক ছিলেন । পরে যুক্ত হন অভিনয় জগতে । তিনি নীতিশ মুখোপাধ্যায়, কমল মিত্র এবং মলিনা দেবীর সাথে বহু নাটকে অভিনয় করেছেন । প্রায় দশবছর অভিনয় এবং প্রাইভেট টিউশনি করে ১৯৫৩ খ্রিস্টাব্দ থেকে গিটার সঙ্গীতে অংশগ্রহণ করেন । তিনি দেবব্রত বিশ্বাসের কাছে রবীন্দ্রসঙ্গীত শিক্ষা করেছিলেন । ১৯৫৬ খ্রিস্টাব্দে প্রথম গিটার সঙ্গীত রেকর্ড করেন মেগাফোন কম্পানি থেকে । তাঁর অ্যালবামের সংখ্যা প্রায় ৪০টি । রবীন্দ্রসঙ্গীতের প্রায় বাইশটি অ্যালবাম তাঁর অন্যতম কাজ । উত্তমকুমার অভিনীত ছবির গানেই ছিল তাঁর বেশি জনপ্রিয়তা । ষাটের দশকের গোড়ায় গঠিত অর্কেষ্ট্রা পার্টি "স্যাবসে"র প্রতিষ্ঠাতা । তাঁর নিজের প্রতিষ্ঠান ছিল "সুরবাহার" ।


title: মিশেল বাশলে

text: বেরোনিকা মিশেল বাশলে হেরিয়া (স্পেনীয়: Verónica Michelle Bachelet Jeria "বেরোনিকা মিশেল্ বাশ্‌লে খ়ের্‌য়া") (জন্ম সেপ্টেম্বর ২৯ ১৯৫১) চিলির রাষ্ট্রপতি


title: দীনেন্দ্রকুমার রায়

text: দীনেন্দ্রকুমার রায় (জন্ম: ২৬ আগস্ট ১৮৬৯ - মৃত্যু: ২৭ জুন ১৯৪৩) একজন পত্রিকা সম্পাদক, অনুবাদক এবং গ্রন্থকার।


title: দীনেন্দ্রকুমার রায়

text: দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তাঁর পিতার নাম ব্রজনাথ রায়। ১৮৮৮ খ্রিস্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিস্টাব্দে রাজশাহী জেলা জজের কর্মচারী নিযুক্ত হন তিনি।


title: দীনেন্দ্রকুমার রায়

text: ১২৯৫ বঙ্গাব্দে তাঁর প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিস্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিস্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে "নন্দন কানন" মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তাঁর বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, ""বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন"।"


title: দীনেন্দ্রকুমার রায়

text: দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।


title: দীনেন্দ্রকুমার রায়

text: তার প্রকাশিত অন্যান্য উল্লেখযোগ্য গ্রন্থ :


title: ৫৫৫ টাইমার

text: ৫৫৫ টাইমার (ইংরেজি ভাষায়: 555 timer) একটি সমন্বিত বর্তনী যা বিভিন্ন ধরণের টাইমার এবং মাল্টিভাইব্রেটর বর্তনী তৈরীতে ব্যবহৃত হয়। এই আইসি উদ্ভাবন ও নকশা করেন সুইজারল্যান্ডের ইলেকট্রনিক্স প্রকৌশলী Hans R. Camenzind। ১৯৭০ সালে এর নকশার কাজ শেষ হয় এবং ১৯৭১ সালে সিগনেটিক্স তা প্রথমবারের মত বাজারজাত করে। টাইমারটির মূল নাম ছিল "এসই৫৫৫" বা "এনই৫৫৫" এবং সাধারণভাবে একে "আইসি টাইম মেশিন" বলা হতো। প্রথম দিকে নকশা করার জন্য ৫ কিলোওহম মানের তিনটি রোধক ব্যবহার করা হতো বলেই এর নাম রাখা হয়েছিল ৫৫৫। কম দাম এবং দীর্ঘ স্থায়িত্বের কারণে এখনও এই বর্তনী ব্যবহার করা হয়। ২০০৩ সালের হিসাব মতে প্রতি বছর ১০০ কোটি ৫৫৫ টাইমার তৈরি করা হয়।


title: ৫৫৫ টাইমার

text: এ যাবৎ উৎপাদিত সবচেয়ে জনপ্রিয় ও সফল সমন্বিত বর্তনীগুলোর মধ্যে ৫৫৫ টাইমার উল্লেখযোগ্য। একটি "৮ পিনবিশিষ্ট মিনি ডুয়াল-ইন-লাইন প্যাকেজের" (ডিআইপি-৮) মধ্যে সিলিকন চিপ স্থাপন করা হয়। চিপের মধ্যে থাকে ২৩টি ট্রানজিস্টর, ২টি ডায়োড এবং ১৬টি রোধক। ৫৫৬ একটি ১৪ পিনের ডিআইপি। একটি মাত্র সিলিকন চিপের মধ্যে দুটি ৫৫৫ টাইমার সংযুক্ত করে এটা তৈরি করা হয়। আর ৫৫৮ হল ১৬ পিনের ডিআইপি যা একই চিপের মধ্যে খানিক পরিবর্তিত ৪টি ৫৫৫ সংযুক্ত করে তৈরি করা হয়। এই টাইমারের তিন ভাবে কাজ করতে পারে: একস্থৈতিক (monostable), দ্বিস্থৈতিক (bistable) এবং অস্থিতিশীল (astable)।


title: ব্রাহ্মধর্ম

text: ব্রাহ্মধর্ম হল ১৯শ শতাব্দীর বাংলার একটি ধর্মীয় আন্দোলন। এই আন্দোলন থেকেই সেকালের বাংলার নবজাগরণ, ভারতের স্বাধীনতা আন্দোলনের প্রথম পর্যায় এবং বৃহত্তর ক্ষেত্রে হিন্দু সংস্কার আন্দোলনের সূত্রপাত ঘটে। ব্রাহ্মধর্মের অনুগামীরা ‘ব্রাহ্ম’ নামে পরিচিত। ব্রাহ্মরা মূলত ভারতীয় বা বাংলাদেশী হন। রাজা রামমোহন রায় ব্রাহ্মসমাজ আন্দোলনের প্রথম প্রবক্তা। যুক্তিবাদের প্রয়োগের উপর অধিক গুরুত্ব আরোপ করে তিনি হিন্দু ধর্ম ও সামাজিক রীতিনীতিগুলি সংস্কারে উদ্যোগী হয়েছিলেন। তিনি নিজে একেশ্বরবাদী ধর্ম ও আধুনিক বিজ্ঞানের দ্বারা অনুপ্রাণিত হন।


title: ব্রাহ্মধর্ম

text: রামমোহন রায় ধর্মীয় সত্যের অনুসন্ধানে খোলা মনে সকল প্রধান ধর্মের ধর্মগ্রন্থগুলি অধ্যয়ন করেন। তিনি শুধুমাত্র সংস্কৃত ভাষায় বেদ অধ্যয়নই করেননি, বরং আরবি ভাষায় কুরআন ও হিব্রু ও গ্রিক ভাষায় বাইবেলও পড়েন। প্রতিটি ধর্মের মূলনীতিগুলি অধ্যয়ন করে তিনি এই সিদ্ধান্তে উপনীত হন যে, প্রতিটি ধর্মের উদ্দেশ্যই এক। তা হল, মানবজাতির নৈতিক পুনর্জাগরণ। তাই প্রতিটি ধর্মের নীতিগুলি পরিবর্তিত যুগের পরিপ্রেক্ষিতে ব্যাখ্যা ও পুনরায় পরীক্ষা করে দেখা প্রয়োজন। সেই জন্যই তিনি ভেবেছিলেন হিন্দুধর্ম পরিত্যাগ করে অন্য কোনো ধর্ম গ্রহণ করার আবশ্যকতা নেই। তিনি প্রতিটি ধর্মের বিশ্বজনীন নীতিশিক্ষাগুলি সংশ্লিষ্ট ধর্মের গোঁড়ামি, আনুষ্ঠানিকতা ও কুসংস্কারগুলি বাদ দিয়ে গ্রহণ করেন।


title: ব্রাহ্মধর্ম

text: রামমোহন রায় হিন্দুধর্মের ভিতর থেকেই উক্ত ধর্মকে সংস্কার করতে উদ্যোগী হলেও তাঁর উত্তরসূরি মহর্ষি দেবেন্দ্রনাথ ঠাকুর ১৮৫০ সালে বেদের অভ্রান্ততা ও অপৌরুষেত্ব অস্বীকার করেন। এর মাধ্যমে ব্রাহ্মসমাজ মূলধারার হিন্দুধর্ম থেকে বেরিয়ে আসে। দেবেন্দ্রনাথ কিছু হিন্দু রীতিনীতি রক্ষা করেছিলেন বটে, কিন্তু ব্রাহ্মদের মধ্যে অভ্যন্তরীণ মতবিরোধের ফলে ব্রাহ্মসমাজ ভেঙে যায় এবং ১৮৭৮ সালে সাধারণ ব্রাহ্মসমাজ প্রতিষ্ঠিত হয়।


title: ব্রাহ্মধর্ম

text: ১৯০১ সালে ব্রিটিশ ভারতের প্রিভি কাউন্সিল ঘোষণা করে যে, “ব্রাহ্মদের অধিকাংশ হিন্দু নয়। তাঁদের নিজস্ব ধর্ম রয়েছে।”


title: ব্রাহ্মধর্ম

text: দেবেন্দ্রনাথের "ব্রাহ্মধর্মঃ" বা ধর্মীয় ও নৈতিক বিধান ‘ব্রাহ্মধর্মের মৌলিক নীতি’তে পরিণত হয়। এই গ্রন্থে ব্রাহ্মদের কর্তব্যগুলি বিবৃত হয়েছে। সেই সঙ্গে ব্রাহ্মদের সভা বা উপাসনা সর্বদা ‘১৮৩০ সালের অছি নীতি’গুলির সঙ্গে সামঞ্জস্যপূর্ণ করার ব্যবস্থাও করা হয়েছে।


title: বলিউড

text: বলিউড (Hindi: ) ভারতের মুম্বাইয়ে অবস্থিত হিন্দি ভাষার চলচ্চিত্রের পীঠস্থান। বলিউড নামটি হিন্দি যা হলিউডের সাথে নামের মিল রেখে পুর্বতন বোম্বে শহরের নামে বলিউড হয়।


title: বলিউড

text: বলিউড শব্দটা হলিউড থেকে নেওয়া হয়েছে। সে সময় মুম্বাইয়ের নাম ছিল বোম্বে। তাই বোম্বের প্রথম অংশ আর হলিউডের শেষ অংশ নিয়ে করা হয় বলিউড।


title: বলিউড

text: ১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।


title: ২০০৭-এর বলিউড চলচ্চিত্রের তালিকা

text: ২০০৭ সালের বলিউড চলচ্চিত্রঃ


title: ২০০৭-এর বলিউড চলচ্চিত্রের তালিকা

text: ভারতীয় বক্স অফিস ২০০৭ সালের মতে প্রথম ১০টি চলচ্চিত্র:


title: ক্ষিতিমোহন সেন

text: ক্ষিতিমোহন সেন (জন্ম: ২ ডিসেম্বর ১৮৮০ - মৃত্যু: ১২ মার্চ ১৯৬০) একজন বাঙালি গবেষক, সংগ্রাহক এবং শিক্ষক । তিনি বিশ্বভারতীর সাথে বহুদিন যুক্ত ছিলেন ।


title: ক্ষিতিমোহন সেন

text: ক্ষিতিমোহন সেনের পিতার নাম ভুবনমোহন । তাঁর পৈতৃক নিবাস বর্তমান বাংলাদেশের ঢাকা জেলার সোনারং । তাঁর জন্ম হয় কাশীতে ।


title: ক্ষিতিমোহন সেন

text: তিনি কাশীর কুইন্স কলেজ থেকে সংস্কৃতে এমএ পাস করে চম্বারাজ্যের শিক্ষাবিভাগে যোগ দেন । ১৯০৮ খ্রিস্টাব্দে রবীন্দ্রনাথের ডাকে বিশ্বভারতীর ব্রহ্মাচর্যাশ্রমে যোগদান করেন ও বিশ্বভারতী বিদ্যাভবনের অধ্যক্ষরূপে কর্মজীবন শেষ করেন । কিছুদিন বিশ্বভারতীর অস্থায়ী উপাচার্য পদেও ছিলেন ।


title: ক্ষিতিমোহন সেন

text: সন্তদের বাণী, বাউল সঙ্গীত এবং সাধনতত্ত্ব সংগ্রহে তাঁর কৃতিত্ব উল্লেখযোগ্য । প্রায় পঞ্চাশ বছরের চেষ্টার ফলে সংগৃহীত বিষয়গুলি কয়েকটি বইতে তিনি প্রকাশ করেন । রবীন্দ্রনাথ সম্পাদিত "ওয়ান হান্ড্রেড পোয়েমস অফ কবির" (১৯১৪) বইটিও তাঁর সংগ্রহ অবলম্বনে রচিত । তিনি ১৯২৪ খ্রিস্টাব্দে রবীন্দ্রনাথের চিন ভ্রমণের সহযাত্রী ছিলেন । তাঁর রচিত "হিন্দুইজম" বইটি ফরাসি, জার্মান এবং ডাচ ভাষায় এবং আরো কয়েকটি গ্রন্থ হিন্দি, গুজরাটি এবং অসমিয়া ভাষায় প্রকাশিত হয়েছে ।


title: ক্ষিতিমোহন সেন

text: ১৯৫২ খ্রিস্টাব্দে বিশ্বভারতীর প্রথম দেশিকোত্তম উপাধি এবং হিন্দিচর্চার স্বীকৃতিস্বরূপ সর্বভারতীয় সম্মান লাভ করেন । তিনি সুরসিক, সুবক্তা এবং অভিনেতা হিসাবেও জনপ্রিয়তা অর্জন করেছিলেন ।


title: ক্ষিতিমোহন সেন

text: ক্ষিতিমোহন সেনের কয়েকটি প্রকাশিত গ্রন্থ :


title: বর্ন ইনটু ব্রথেলস

text: বর্ন ইনটু ব্রথেলস : ক্যালকাটা'স রেড লাইট কিড্‌স (Born into Brothels: Calcutta's Red Light Kids) একটি ২০০৪ খ্রিস্টাব্দে মুক্তিপ্রাপ্ত আমেরিকান তথ্যচিত্র। এই তথ্যচিত্রটি কলকাতার পতিতাপল্লী সোনাগাছি অঞ্চলের যৌনকর্মী বা বারবণিতাদের সন্তানদের উপরে তোলা হয়েছিল। এই বহু প্রশংসিত তথ্যচিত্রটি জানা ব্রিসকি এবং রস কাউফম্যান দ্বারা লিখিত এবং পরিচালিত হয়েছিল। তথ্যচিত্রটি ২০০৪ সালে তথ্যচিত্র বিভাগে অ্যাকাডেমি পুরস্কার পেয়েছিল।


title: বর্ন ইনটু ব্রথেলস

text: জানা ব্রিসকি একজন ব্রিটিশ আলোকচিত্রী। তিনি কলকাতায় আসেন সেখাকার পতিতা বা যৌনকর্মীদের ছবি তোলার জন্য। এখানে থাকার সময়ে তিনি যৌনকর্মীদের সন্তানদের সাথে বন্ধুত্ব করেন। এই শিশু এবং কিশোর কিশোরীদের ক্যামেরা দেওয়া হয় যাতে তারা নিজেদের পারিপার্শ্বিক অবস্থার ছবি তুলতে পারে এবং নিজেদের জীবনকে আরো উন্নত করতে পারে। এই ছেলেমেয়েদের তোলা আলোকচিত্রগুলি এই তথ্যচিত্রে ভাল করে দেখানো হয়েছে। তথ্যচিত্রে তাদের ফটোগ্রাফি শিক্ষার ক্লাস এবং সোনাগাছিতে তাদের দৈনিক জীবনযাপন তুলে ধরা হয়েছে। এই ছেলেমেয়েদের তোলা ছবি কলকাতায় প্রদর্শনীতে দেখানো হয় এবং এদের মধ্যে একজন অভিজিৎ হালদারকে একটি আলোকচিত্র বিষয়ক কনফারেন্সে যোগ দেবার জন্য আমস্টারডামে পাঠানো হয়। তথ্যচিত্রটিতে জানা ব্রিসকি যে এই ছেলেময়েদের আবাসিক বিদ্যালয়ে পাঠানোর জন্য যে চেষ্টা করেছিলেন তাও দেখানো হয়েছে।


title: বর্ন ইনটু ব্রথেলস

text: তথ্যচিত্রটিতে মোট আটজন ছেলে মেয়েকে তুলে ধরা হয়েছে। এরা হল:


title: বর্ন ইনটু ব্রথেলস

text: অভিজিৎ - (ডানদিকের পোস্টারে বাঁ দিক থেকে চতুর্থ) তথ্যচিত্রটি তোলার সময় অভিজিতের বয়স ছিল ১১ বছর। সে প্রতিভাবান একজন শিল্পী। ছবি আঁকায় সে বহু পুরস্কার পেয়েছে। ফটোগ্রাফি ওয়ার্কশপে তার তোলা ছবিগুলি সব থেকে আকর্ষনীয় হয়েছিল। ওয়ার্ল্ড প্রেস ফটো ফাউন্ডেশন ২০০২ সালে নেদারল্যান্ডে অভিজিৎকে আমন্ত্রন জানায় চিলড্রেন্স জুরি হিসাবে। ২০০৫ সালে অভিজিৎ আমেরিকাতে চার বছরের উচ্চ বিদ্যালয়ের স্কলারশিপ পায়।


title: বর্ন ইনটু ব্রথেলস

text: গৌর - (ডানদিকের পোস্টারে বাঁ দিক থেকে ষষ্ঠ) তথ্যচিত্রটি তোলার সময় গৌরের বয়স ছিল ১৩। গৌর চিন্তাশীল এবং সংবেদনশীল। সে নিজের পরিবেশ এবং পারিপার্শ্বিক অবস্থা পছন্দ করে না এবং ফটোগ্রাফির মাধ্যমে একে পালটে দিতে চায়। সে বন্ধুদের ক্রিকেট খেলার ছবি, খরগোশের এবং বন্ধু পূজার ছবি তুলেছিল।


title: বর্ন ইনটু ব্রথেলস

text: কচি - (ডানদিকের পোস্টারে বাঁ দিক থেকে তৃতীয়) তথ্যচিত্রটি তোলার সময়ে কচির বয়েস ছিল ১০। সে খুবই লাজুক এবং মিষ্টি একটা মেয়ে। সে নিজের পরিবার, পশুপাখি, বাগান এবং পার্কের ছবি তুলেছিল। বর্তমানে সে সবেরা ফাউন্ডেশন নামের একটি হোমে থাকে এবং সেখানেই পড়াশোনা করে।


title: বর্ন ইনটু ব্রথেলস

text: মানিক - (ডানদিকের পোস্টারে বাঁ দিক থেকে সপ্তম) তথ্যচিত্রটি তোলার সময়ে মানিকের বয়স ছিল ১০। মানিক একটা ছোট্ট ঘরে তার বোন শান্তির সাথে থাকে। মানিক ঘুড়ি ওড়াতে ভালবাসে। সে একজন সাহসী ফটোগ্রাফার যে নানা রকমের পরীক্ষা নিরীক্ষা করতে ভালবাসে।


title: বর্ন ইনটু ব্রথেলস

text: পূজা - (ডানদিকের পোস্টারে বাঁ দিক থেকে প্রথম) তথ্যচিত্রটি তোলার সময়ে পূজার বয়েস ছিল ১১। সে নিজের মা, দিদা এবং তার পোষা টিয়াপাখির সাথে থাকে। স্বভাবের দিক থেকে সে টমবয়ের মত। গৌর তার সেরা বন্ধু।


title: বর্ন ইনটু ব্রথেলস

text: শান্তি - (ডানদিকের পোস্টারে বাঁ দিক থেকে অষ্টম) তথ্যচিত্রটি তোলার সময়ে তার বয়েস ছিল ১১। শান্তি তার ভাই মানিক আর মায়ের সাথে থাকে। শান্তি নিজের পরিবারের ছবি তুলতে ভালবাসে। কিন্তু ভিডিও ক্যামেরা আরো বেশি পছন্দ করে। শান্তি বর্ন ইনটু ব্রথেলের একটি ক্লাসরুমের দৃশ্য তুলেছিল।


title: বর্ন ইনটু ব্রথেলস

text: সুচিত্রা - (ডানদিকের পোস্টারে বাঁ দিক থেকে দ্বিতীয়) তথ্যচিত্রটি তোলার সময়ে সুচিত্রার বয়েস ছিল ১৪। সে একজন প্রতিভাবান আলোকচিত্রী। সে ছাদে রোজকার জীবনের নানা ছবি তুলেছিল। সুচিত্রার তোলা তার বোনের বন্ধুর ছবি অ্যামনেস্টি ইন্টারন্যাশন্যালের ২০০৩ সালের ক্যালেন্ডারের কভারে ছাপা হয়েছিল।


title: বর্ন ইনটু ব্রথেলস

text: তাপসী - (ডানদিকের পোস্টারে বাঁ দিক থেকে পঞ্চম) তথ্যচিত্রটি তোলার সময়ে তাপসীর বয়স ছিল ১১। সে একজন শিক্ষিকা হতে চায় এবং নিজের ভাই ও বোনের দায়িত্ব নিতে চায়। সে নিজের জীবনের কঠিন পরিস্থিতির ছবি তুলেছিল। তাপসী বর্তমানে সংলাপ হোমে থাকে।


title: বাংলাদেশী চলচ্চিত্রের তালিকা

text: বাংলাদেশী চলচ্চিত্রের তালিকায় ১৯৫৬ সালে তৎকালীন পূর্ব পাকিস্তান সময়কাল থেকে শুরু করে ১৯৭১ সালের মুক্তিযুদ্ধ পরবর্তী বাংলাদেশে নির্মিত চলচ্চিত্রের তালিকা প্রদান করা হল। চলচ্চিত্রগুলো বছর অনুযায়ী ও মুক্তির তারিখ অনুযায়ী আলাদা পাতায় যোগ করা হল।


title: আল-কিন্দি

text: আবু ইউসুফ ইয়াকুব ইবনে ইসহাক আল-কিন্দি () (৮০১ - ৮৭৩) প্রখ্যাত আরব পণ্ডিত। পাশ্চাত্য বিশ্বে তিনি লাতিনিকৃত "আলকিন্ডাস" (Alkindus) নামে পরিচিত। তিনি ছিলেন একাধারে দার্শনিক, বিজ্ঞানী, জ্যোতিষী, জ্যোতির্বিজ্ঞানী, বিশ্বতত্ত্ববিদ, রসায়নবিদ, যুক্তিবিদ, গণিতজ্ঞ, সঙ্গীতজ্ঞ, পদার্থবিজ্ঞানী, মনোবিজ্ঞানী এবং আবহবিজ্ঞানী। মুসলিম পেরিপ্যাটেটিক দার্শনিকদের মধ্যে তিনিই প্রথম। তাই তাকে মুসলিম পেরিপ্যাটেটিক দর্শনের জনক বলা যায়। তার অনেক অর্জনের মধ্যে বিশেষ উল্লেখযোগ্য ছিল গ্রিক এবং হেলেনীয় দর্শনকে আরব জগতে পরিচিত করে তোলা। এছাড়া বিজ্ঞানের অনেকগুলো শাখায় তিনি অগ্রদূতের ভূমিকা পালন করেছেন।


title: আল-কিন্দি

text: আল-কিন্দি কিন্দা গোষ্ঠীর লোক। তার জন্ম কুফা নগরীতে এবং এখানেই শিক্ষা জীবন অতিবাহিত করেছেন। এরপর উচ্চশিক্ষার জন্য বাগদাদ যান। বাইতুল হিকমায় তার বিশেষ গুরুত্ব ছিল। আব্বাসীয় বংশের খলিফারা তাকে গ্রিক বিজ্ঞান ও দর্শন গ্রন্থসমূহ আরবিতে অনুবাদের দায়িত্ব দিয়েছিলেন। মুসলিমরা এই গ্রিক ও হেলেনীয় দর্শনকে "প্রাচীনের দর্শন" নামে অভিহিত করতো। প্রাচীনের দর্শন নিয়ে পড়াশোনা করতে গিয়ে আল-কিন্দি নিজস্ব দার্শনিক ও বৈজ্ঞানিক ধারণা প্রতিষ্ঠিত করেন। এই জ্ঞানই তাকে ইসলামী নীতিবিদ্যা থেকে অধিবিদ্যা এবং ইসলামী গণিত থেকে ঔষধবিজ্ঞানের মত গুরুত্বপূর্ণ বিষয়ে মৌলিক গ্রন্থ ও ভাষ্য রচনায় অণুপ্রাণিত করেছিল।


title: আল-কিন্দি

text: আল-কিন্দিই প্রথম ভারতীয় সংখ্যা পদ্ধতিকে মুসলিম ও খ্রিস্টান বিশ্বে পরিচিত করে তোলেন। ক্রিপ্টোলজি ও ক্রিপ্ট্যানালাইসিসে তার বিশেষ আগ্রহ ছিল, গুপ্ত সংকেতের মর্ম উদ্ধারের জন্য কয়েকটি নতুন গাণিতিক পদ্ধতিও আবিষ্কার করেছিলেন যার মধ্যে কম্পাঙ্ক বিশ্লেষণ পদ্ধতি উল্লেখয়োগ্য। গণিত ও চিকিৎসাবিজ্ঞানের জ্ঞানকে ব্যবহার করে ডাক্তারদের জন্য একটি স্কেল নির্ধারণ করেছিলেন। এই স্কেল দিয়ে ডাক্তাররা তাদের প্রস্তাবিত ঔষুধের কার্যকারিতা পরিমাপ করতে পারতো। এছাড়া তিনিই প্রথম সঙ্গীত থেরাপি পরীক্ষা করে দেখেছিলেন।


title: আল-কিন্দি

text: আল-কিন্দির দর্শনের প্রধান বিষয় চিল মূলধারার ইসলামী ধর্মতত্ত্বের সাথে সার সংযোগ। অনেক ইসলামী চিন্তাবিদের মত তিনিও ধর্মতত্ত্বের সাথে দর্শনের সম্পর্ক নির্ণয়ের চেষ্টা করেছিলেন। কিন্দির অনেক রচনাতেই ধর্মতত্ত্বের মৌলিক বিষয়ের দেখা মিলে। যেমন, আল্লাহ্‌র প্রকৃতি, আত্মা এবং ভবিষ্যদ্বাণী। মুসলিম বুদ্ধিজীবীদের কাছে দর্শনের গুরুত্ব তুলে ধরার ক্ষেত্রে তার কাজ যথেষ্ট গুরুত্বপূর্ণ হলেও তার নিজস্ব দার্শনিক চিন্তায় মৌলিকত্ব খুব বেশি ছিল না। আল-ফারাবি নামক আরেকজন মুসলিম দার্শনিকের মতবাদ তার দার্শনিক ধারাকে অনেকটাই ম্লান করে দিয়েছে। তার উপর বর্তমান যুগে পরীক্ষা করার মত তার খুব কম লেখাই অবশিষ্ট আছে। তার পরও কিন্দিকে আরব ইতিহাসের অন্যতম সেরা দার্শনিকের মর্যাদা দেয়া হয়। আর এ কারণেই তাকে অনেকে সরাসরি "আরবদের দার্শনিক" নামে ডাকেন।


title: আল-কিন্দি

text: দার্শনিক প্রয়োগ পদ্ধতি বিষয়ে আল-কিন্দির ধারণা বেশ মৌলিক। তিনি নিছক ধ্যান বা অণুধ্যানের মাধ্যমে দার্শনিক সিদ্ধান্তে পৌঁছার পক্ষে ছিলেন না। তিনি মনে করতেন, সঠিক দার্শনিক সিদ্ধান্তে পৌঁছুতে হলে অবশ্যই সুনির্দিষ্ট এবং নির্ভরযোগ্য জ্ঞানের আশ্রয় নিতে হবে। এজন্যই তিনি দর্শনে গাণিতিক পদ্ধতি ব্যবহারের পক্ষপাতি ছিলেন। কারণ সুনির্দিশ্ট তথ্য এবং যুক্তির ভিত্তিতে কাজ করে। এদিক দিয়ে তার সাথে আধুনিক দর্শনের জনক রনে দেকার্তের মিল লক্ষ্য করা যায়। দেকার্ত গণিতের মাধ্যমেই তার মৌলিক সংশয়গুলো নিরসন করেছিলেন এবং এর মাধ্যমেই তার চূড়ান্ত দার্শনিক মতবাদ প্রতিষ্ঠিত করেছিলেন। কিন্দির মতবাদে দেকার্তের এই চিন্তাধারার পূর্বাভাস পাওয়া যায়।


title: আল-কিন্দি

text: জ্ঞানের ব্যাখ্যা দিতে গিয়ে কিন্দি তিনটি পৃথক বিষয় প্রবর্তন করেন: ইন্দ্রিয়, বুদ্ধি এবং কল্পনা। তার মতে, ইন্দ্রিয়ের মাধ্যমে আমরা অভিজ্ঞতা অর্জন করি আর বুদ্ধি প্রজ্ঞার জন্ম দেয়। কিন্তু এ দুয়ের মাঝে সমন্বয় সাধন করে কল্পনা। আরেকটু খোলাসা করে এভাবে বলা যায়, ইন্দ্রিয়ের সাহায্যে আমরা বিশেষের অভিজ্ঞতা অর্জন করি এবং বুদ্ধির মাধ্যমে সার্বিকের প্রজ্ঞা অর্জন করি। কল্পনা এই বিশেষের অভিজ্ঞতা ও সার্বিকের প্রজ্ঞাকে সমন্বিত করে। এই মতবাদের সাথে আবার ইমানুয়েল কান্টের সমন্বয়বাদী জ্ঞানতত্ত্বের মিল আছে। কান্ট বুদ্ধিবাদ এবং অভিজ্ঞতাবাদের সমালোচনা করতে গিয়ে একটি সমন্বয়ক আবিষ্কার করেন। এই সমন্বয়কের নাম দেন সমীক্ষণবাদী বুদ্ধি। কান্টের ৯০০ বছর আগে কিন্দি অনেকটা এরকম তত্ত্বই প্রচার করেছিলেন।


title: আল-কিন্দি

text: ভূমিকাতেই বলা হয়েছে কিন্দির দর্শনে ধর্মতত্ত্বের একটি বড় স্থান ছিল। কিন্দি সর্বশক্তিমান আল্লাহ-কে বিশ্বাস করতেন। তার মতে, জগতে কারণ ছাড়া কিছুই ঘটে না। সকল কার্যেরই একটি কারণ আছে যাকে কার্যকারণ বলা যেতে পারে। সেক্ষেত্রে একটি মূল কারণ অবশ্যই থাকতে হবে যা অন্য সবকিছুর কারণ, কিন্তু যার নিজের কোন কারণ নেই। অর্থাৎ সে সবকিছুর পরিচালক কিন্তু নিজে কারও দ্বারা পরিচালিত নয়। একেই কিন্দি আদিকারণ তথা আল্লাহ বলেন। এর সাথে এরিস্টটলের যুক্তির যথেষ্ট সাদৃশ্য আছে। কিন্দির মতে, আল্লাহ জগতের স্রষ্টা, কিন্তু জগতের কোন কাজে তিনি সরাসরি হস্তক্ষেপ করেন না। বরং কতগুলো মাধ্যমের সাহায্যে তিনি সবকিছু পরিচালনা করেন। বিশ্বজগতের সকল নিয়মের মূলে আছে এসব মাধ্যম যা আগেই নির্দিষ্ট করে দেয়া আছে। আল্লাহ নিজেও এসব কার্যকারণ নিয়ম লঙ্ঘন করেন না।


title: আল-কিন্দি

text: কিন্দির আত্মা বিষয়ক চিন্তায় প্লেটোর সুস্পষ্ট প্রভাব লক্ষ্য করা যায়। তিনি মনে করতেন, আত্মা এবং জড় সম্পূর্ণ পৃথক দুটি সত্তা। এর মধ্যে আত্মাই উচ্চতর। আত্মা থেকেই সব কাজের উৎপত্তি ঘটে, জড়ের কাজ কেবল আত্মার নির্দেশ পালন করা। ঈশ্বরকে তিনি আত্মসচেতন আত্মা বলেছেন। এই মহান আত্মসচেতন আত্মা এবং জড় জগতের মাঝে বিশ্মাত্মা নামে একটি সত্তার কল্পনা করেছেন। আর বলেছেন, এই বিশ্মাত্মা থেকেই সৌরজগতের সৃষ্টি হয়েছে। তার মতে মানবাত্মা একটি বিশুদ্ধ উচ্চতর সত্তা যা অনন্ত প্রত্যয়জগৎ থেকে এসেছে। এ কারণেই ইন্দ্রিয় জগৎ মানবাত্মার প্রয়োজন মেটাতে পারে না। তাই আত্মার প্রয়োজন মেটাতে হলে শাশ্বত প্রজ্ঞা জগতের সাথে যোগাযোগ স্থাপন করতে হবে। আত্মার সাথে এই অনন্ত জগতের যোগাযোগের ব্যাখ্যা করতে গিয়ে তিনি আত্মার চারটি স্তরের কথা বলেছেন। এর মধ্যে সবচেয়ে উত্তম স্তরটি বহিরাগত। আল্লাহ্‌র ইচ্ছায় অনন্ত জগৎ থেকে তা বিকিরণের মাধ্যমে বহিরাগত স্তরে প্রবেশ করেছে।


title: আল-কিন্দি

text: বোঝা গেল, কিন্দি প্রজ্ঞা জগৎকে বলেছেন অনন্ত আর মানবাত্মাকে বলেছেন বুদ্ধি জগৎ যা অনন্তের সাথে সম্পর্কিত। আত্মার বুদ্ধিকে চারটি স্তরে ভাগ করেছেন। এই ভাগগুলো হচ্ছে: সুপ্ত বুদ্ধি, সক্রিয় বুদ্ধি, অর্জিত বুদ্ধি এবং চালক বুদ্ধি। সুপ্ত বুদ্ধি বলতে আত্মার বিচার-বিশ্লেষণ ক্ষমতাকে বুঝিয়েছেন। যেমন, লিখতে জানেন এমন কোন ব্যক্তির লেখার ক্ষমতা তার সুপ্ত শক্তি। কারণ তার লেখার ক্ষমতা আছে এবং চাইলেই তার প্রয়োগ ঘটাতে পারেন। সক্রিয় বুদ্ধি হচ্ছে আত্মার প্রকৃত অভ্যাস। যেমন লেখার ক্ষমতা যার আছে সে লিখতে থাকলেই তাকে সক্রিয় বুদ্ধি বলা যায়। অর্জিত বুদ্ধি হচ্ছে কোন জ্ঞানের প্রয়োগে যতটুকু বুদ্ধি ব্যবহৃত হয় তার পরিমাপ। মানুষ নিজের চেষ্টায় এই বুদ্ধি অর্জন করে বলেই এমন নাম দেয়া হয়েছে। অর্থাৎ, লেখার সময় সে বুদ্ধির কতটুকু ব্যবহার করবে তা তার নিজেরই বের ঠিক করতে হয়। চালক বুদ্ধি হচ্ছে চূড়ান্ত এবং জাগতিক সবকিছুর ঊর্ধ্বে। এটা এক ধরনের আধ্যাত্মিক উৎস। আগেই বলা হয়েছে, আল্লাহ্ এই বুদ্ধি বিকিরণের মাধ্যমে মানবাত্মায় প্রবেশ করিয়ে দিয়েছেন বলে কিন্দি বিশ্বাস করতেন। আত্মার এই সর্বোচ্চ স্তরটি দেহনিরপেক্ষ এবং অবিনশ্বর। তবে পরিশেষে কিন্দি বলেন, প্রকৃতপক্ষে সবগুলো স্তরই একটি স্বর্গীয় মহান সত্তা কর্তৃক পরিচালিত হয়। এই স্বর্গীয় সত্ত্বাই সকল সৈতিক ও আধ্যাত্মিক প্রগতির ভিত্তি।


title: গ্রেট প্লেইনস

text: গ্রেট প্লেইন্‌স () মার্কিন যুক্তরাষ্ট্র ও কানাডার রকি পর্বতমালার পূর্বপাশে অবস্থিত বিশাল প্রেইরি ও স্টেপ সমভূমি। সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।


title: গ্রেট প্লেইনস

text: আমেরিকান বাইসন গ্রেট প্লেইন্‌স এলাকার সবচেয়ে বিখ্যাত প্রাণী। এখানকার সাধারণ স্তন্যপায়ী প্রাণীর মধ্যে আছে কাঠবিড়ালী, প্রেইরি কুকুর এবং খরগোশ। সুইফট শেয়াল একসময় অনেক ছিল, বর্তমানে বিলুপ্তির পথে।


স্ট্যানফোর্ড এনসাইক্লোপিডিয়া অফ ফিলোসফি (ইংরেজি ভাষায়: Stanford Encyclopedia of Philosophy - SEP), সংক্ষেপে এসইপি, একটি অনলাইন বিশ্বকোষ। স্ট্যানফোর্ড ইউনিভার্সিটি এই বিশ্বকোষটি পরিচালনা করে। প্রথমে মার্কিন যুক্তরাষ্ট্রের সাধারণ মানুষের অর্থায়নে "এনইএইচ" ও "এনএসএফ" এটা তৈরির উদ্যোগ নিয়েছিল। বিশ্বকোষটি যেন সবাই বিনামূল্যে দেখতে পারে সেজন্য বিভিন্ন বিশ্ববিদ্যালয়ের গ্রন্থাগারের উদ্যোগে অর্থ সংগ্রহ করা হয়। এসইপি'র পরিকল্পনা মত বেশ কয়েকটি প্রতিষ্ঠান এর রক্ষণাবেক্ষণের কাজ করে। এই প্রতিষ্ঠানগুলোর মধ্যে আছে Scholarly Publishing and Academic Resources Coalition (SPARC), International Coalition of Library Consortia (ICOLC) এবং Southeastern Library Network (SOLINET)। প্রতিটি নিবন্ধ সেক্ষেত্রে বিশেষজ্ঞ কেউ লিখে থাকে। প্রায় ৬৫টি শিক্ষা প্রতিষ্ঠানের শিক্ষকেরা এতে অবদান রাখেন। সাধারণ বিশ্বকোষের মানে পৌঁছানোর জন্য এই অনলাইন বিশ্বকোষেরও একটি সম্পাদনা পরিষদ রাখা হয়েছে। তারা লেখক নির্বাচন করেন এবং প্রতিটি নিবন্ধের পিয়ার রিভিউ করেন।


title: স্ট্যানফোর্ড এনসাইক্লোপিডিয়া অফ ফিলোসফি

text: লেখকদের সবাইকে স্ট্যানফোর্ড ইউনিভার্সিটিকে তার নিবন্ধ ছাপার অনুমতি দিতে হয়। তবে নিবন্ধের চূড়ান্ত সত্ত্ব লেখকেরই থাকে। ১৯৯৫ সালে "এডওয়ার্ড এন জ্যাল্টা" বিশ্বকোষটি শুরু করেছিলেন। তার উদ্দেশ্য ছিল একটি গতিশীল বিশ্বকোষ তৈরি করা যা অনলাইনে নিয়মিত হালনাগাদ হবে। এ কারণেই ছাপা বিশ্বকোষের মত এতে তারিখ সংযোজন করা হয় না। এতে একই বিষয়ের উপর পরস্পর বিরোধী চিন্তাধারার নিবন্ধ প্রকাশ করা হয়।


title: ব্রহ্মবান্ধব উপাধ্যায়

text: ব্রহ্মবান্ধব উপাধ্যায় (, জন্ম: ১১ ফেব্রুয়ারি ১৮৬১ - মৃত্যূ: ২৭ অক্টোবর ১৯০৭) একজন বাঙালি ধর্মপ্রচারক, তিনি বেশ কয়েকটি পত্রিকা প্রকাশ ও পরিচালনা করেছিলেন । তিনি ভারতের স্বাধীনতা আন্দোলনের অন্যতম পুরোধা ছিলেন ।


title: ব্রহ্মবান্ধব উপাধ্যায়

text: ব্রহ্মবান্ধব হুগলি জেলার খন্যানের বাসিন্দা ছিলেন । তাঁর পিতার নাম দেবীচরণ বন্দ্যোপাধ্যায় । ব্রহ্মবান্ধবের পূর্বনাম ভবানীচরণ বন্দ্যোপাধ্যায় ।


title: ব্রহ্মবান্ধব উপাধ্যায়

text: তিনি হুগলি কলিজিয়েট স্কুল থেকে এন্ট্রান্স পাস করে কলকাতা জেনারেল অ্যাসেমব্লিজ ইনস্টিটিউশনে ভর্তি হন । কিন্তু তিনি সমাজ সেবার জন্য কলেজ ত্যাগ করেন । তিনি কেশবচন্দ্র সেনের সংস্পর্শে এসে ১৮৮৭ খ্রিস্টাব্দে ব্রাহ্ম ধর্ম গ্রহণ করে ব্রাহ্মধর্ম প্রচারের জন্য সিন্ধুদেশে যান । সেখানে কয়েকজন রোমান ক্যাথলিক পাদ্রী এবং খুল্লতাত রেভারেন্ড কালীচরণ বন্দ্যোপাধ্যায়ের প্রভাবে প্রথমে প্রটেস্টান্ট এবং পরে রোমান ক্যাথলিক সম্প্রদায়ভুক্ত হন । তিনি খ্রিষ্টধর্ম প্রচারের জন্য সন্ন্যাস গ্রহণ করেন । হিন্দু সন্ন্যাসীদের মতোই তিনি গৈরিক পোশাক পরতেন । ক্যাথলিক ধর্মপ্রচারে তিনি একে বিদেশী প্রভাব থেকে মুক্ত করে পুরোপুরি ভারতীয় রূপে প্রতিষ্ঠিত করতে উদ্যোগী হয়েছিলেন । তিনি হিন্দু ক্যাথলিক বা ঈশাপন্থী হিন্দু সন্ন্যাসী গড়ে তোলার জন্য জব্বলপুরে নর্মদার তীরে কান্থলিক মঠ স্থাপন করেন ।


title: ব্রহ্মবান্ধব উপাধ্যায়

text: তিনি "কঙ্কর্ড ক্লাব" নামে একটি সমিতি এবং "কঙ্কর্ড" নামে একটি মাসিক পত্রিকা প্রকাশ করেন । তিনি ইউনিয়ন অ্যাকাডেমিতে শিক্ষকতা করতেন । এরপর কিছুদিন করাচিতে "ফিনিক্স" ও "হার্মান" পত্রিকার সম্পাদনা ও নগেন্দ্রনাথ গুপ্তের সহায়তায় কলকাতায় "টুয়েন্টিয়েথ সেঞ্চুরি" নামে একটি মাসিক পত্র প্রতিষ্ঠা এবং পরিচালনা করেন । ১৮৯৪ থেকে ১৮৯৯ খ্রিস্টাব্দ পর্যন্ত তিনি করাচিতে সোফিয়া নামে একটি মাসিক পত্রিকার প্রকাশ কার্যও চালান ।


title: ব্রহ্মবান্ধব উপাধ্যায়

text: ১৯০১ খ্রিস্টাব্দে স্বামী বিবেকানন্দের প্রভাবে হিন্দুধর্মে প্রত্যাবর্তন করে তিনি ব্রহ্মবান্ধব উপাধ্যায় নাম নেন এবং ১৯০২-১৯০৩ খ্রিস্টাব্দে তিনি বেদান্ত প্রচারের জন্য বিলেত যান এবং অক্সফোর্ড এবং কেমব্রিজে হিন্দুধর্ম সম্পর্কে বক্তৃতা করে প্রসিদ্ধ হন ।


title: ব্রহ্মবান্ধব উপাধ্যায়

text: তিনি মাতৃভাষায় শিক্ষাব্যবস্থার প্রবক্তা ছিলেন । ১৯০১ খ্রিস্টাব্দে কলকাতার সিমলায় বৈদিক আদর্শে তিনি আবাসিক বিদ্যালয় "সারস্বত আয়তন" স্থাপন করেন । রবীন্দ্রনাথ শান্তিনিকেতনে ব্রহ্মচর্য বিদ্যালয় স্থাপনের সময় তাঁর সক্রিয় সাহায্য পান । ব্রহ্মবান্ধবের মতে সরকারী নিয়ন্ত্রনে বিশ্ববিদ্যালয় হচ্ছে গোলদিঘির গোলামখানা ।


title: ব্রহ্মবান্ধব উপাধ্যায়

text: স্বামী বিবেকানন্দের মৃত্যুর পর তিনি রাজনৈতিক নেতারূপে অবতীর্ণ হন । অগ্নিযুগের অন্যতম পুরোধা ব্রহ্মবান্ধব ১৯০৪ খ্রিস্টাব্দে প্রতিষ্ঠিত "সন্ধ্যা" দৈনিক পত্রিকার মাধ্যমে ইংরেজদের বিরূদ্ধে আপসহীন সংগ্রাম ঘোষণা করেন । ১৯০৭ খ্রিস্টাব্দে সরকারের আদেশে "সন্ধ্যা" পত্রিকা বন্ধ করা হয় এবং রাজদ্রোহের অভিযোগ তিনি মুদ্রাকরসহ ধৃত হন । তিনি আদালতে ঘোষণা করেন যে তিনি ব্রিটিশ কর্তৃত্ব মানেন না । মামলা চলাকালে ক্যাম্বেল হাসপাতালে অস্ত্রপ্রচারের তিনদিন পর ধনুষ্টঙ্কার রোগে মারা যান ।


title: ব্রহ্মবান্ধব উপাধ্যায়

text: ব্রহ্মবান্ধব উপাধ্যায় রচিত উল্লেখযোগ্য গ্রন্থ :


title: নগেন্দ্রনাথ গুপ্ত

text: "একই নামের অপর ব্যক্তি নগেন্দ্রনাথ গুপ্ত (বিপ্লবী) সম্পর্কে জানতে দেখুন এখানে"


title: নগেন্দ্রনাথ গুপ্ত

text: নগেন্দ্রনাথ গুপ্ত (জন্ম: ১৮৬১ - মৃত্যু: ২৮ ডিসেম্বর ১৯৪০) একজন খ্যাতনামা সাংবাদিক, সাহিত্যিক এবং পত্রিকা সম্পাদক ।


title: নগেন্দ্রনাথ গুপ্ত

text: নগেন্দ্রনাথ গুপ্ত বিহারের মোতিহারির বাসিন্দা ছিলেন । তাঁর আদি নিবাস বর্তমান পশ্চিমবঙ্গের উত্তর ২৪ পরগণা জেলার হালিশহর । তাঁর পিতার নাম মথুরানাথ ।


title: নগেন্দ্রনাথ গুপ্ত

text: ১৮৭৮ খ্রিস্টাব্দে জেনারেল অ্যাসেমব্লিজ ইনস্টিটিউশন থেকে প্রবেশিকা পাশ করে লাহোরে কিছুদিন শিক্ষকতা করেন । এরপর ১৮৮৪ খ্রিস্টাব্দে তিনি করাচির "ফিনিক্স" পত্রিকার সম্পাদক হন । ১৮৯১ খ্রিস্টাব্দে লাহোরের "ট্রিবিউন" ও ১৯০৫ খ্রিস্টাব্দে এলাহাবাদের "ইন্ডিয়ান পিপল" নামক সাপ্তাহিক পত্রিকার সম্পাদনা করেন । ১৯০১ খ্রিস্টাব্দে তিনি এবং ব্রহ্মবান্ধব উপাধ্যায় "দি টোয়েনটিয়েথ সেঞ্চুরি" নামে একটি ইংরেজি মাসিকপত্র প্রকাশ করেন । "ইন্ডিয়ান পিপল" পত্রিকা দৈনিক "লিডারের" সঙ্গে মিলিত হলে তিনি তার যুগ্ম সম্পাদক হন এবং আবার ১৯১০ খ্রিস্টাব্দ থেকে দুই বছর "ট্রিবিউন" পত্রিকা সম্পাদনা করেন । কিছুদিন "প্রদীপ" এবং "প্রভাত" পত্রিকারও সম্পাদক ছিলেন ।


title: নগেন্দ্রনাথ গুপ্ত

text: প্রথম জীবনে "স্বপন সঙ্গীত" গীতিকাব্য (১৮৮২) এবং পরে "সাহিত্য" ও "ভারতী" পত্রিকার জন্য অনেক ছোটগল্প এবং কয়েকটি উপন্যাস রচনা করেছিলেন । বৃদ্ধবয়েসে বন্ধু রবীন্দ্রনাথের কয়েকটি কবিতার ইংরেজি তর্জমা বই আকারে প্রকাশ করেন । তাঁর অমর কীর্তি দ্বারভাঙা মহারাজের অর্থসাহায্যে বিদ্যাপতি ও গোবিন্দদাস ঝার পদাবলীর সম্পাদনা ও সঙ্কলন প্রকাশ ।


title: নগেন্দ্রনাথ গুপ্ত

text: নগেন্দ্রনাথ গুপ্ত রচিত উল্লেখযোগ্য গ্রন্থ:


title: নগেন্দ্রনাথ গুপ্ত

text: তিনি মৃত্যূর পূর্বে মহারাজা মণীন্দ্রচন্দ্র নন্দীর ব্যক্তিগত সচিব ছিলেন ।


title: কানারি দ্বীপপুঞ্জ

text: কানারি দ্বীপপুঞ্জ (স্পেনীয় ভাষায়: Islas Canarias আ-ধ্ব-ব: [ˈizlas kaˈnarjas]; ইংরেজি ভাষায়: Canary Islands) আফ্রিকার উত্তর-পূর্ব উপকূল থেকে কিছু দূরে আটলান্টিক মহাসাগরে অবস্থিত কতগুলি দ্বীপের সমষ্টি। এগুলি স্পেনের অধীনস্থ একটি স্বায়ত্তশাসিত অঞ্চল। অঞ্চলটি স্পেনের দুইটি প্রদেশ লাস পালমাস এবং সান্তা ক্রুজ দে তেনেরিফে নিয়ে গঠিত। প্রদেশ দুইটির রাজধানী যথাক্রমে লাস পালামাস দে গ্রান কানারিয়া এবং তেনেরিফে দ্বীপে অবস্থিত সান্তা ক্রুস দে তেনেরিফে শহর। শহর দুইটি এই দ্বীপপুঞ্জের দ্বৈত রাজধানী হিসেবে কাজ করে। বড় থেকে ছোট আয়তনের দিক থেকে প্রধান সাতটি দ্বীপ এরকম: তেনেরিফে; ফুয়ের্তেভেন্তুরা, যা আফ্রিকা মহাদেশের সবচেয়ে কাছে অবস্থিত; বৃহৎ কানারি বা গ্রান কানারিয়া; লানসারোতে; লা পালমা; গোমেরা এবং হিয়েরো। এছাড়াও আরও অনেকগুলি জনশূন্য ক্ষুদ্র দ্বীপ রয়েছে এখানে।


title: কানারি দ্বীপপুঞ্জ

text: দ্বীপগুলি আগ্নেয় দ্বীপ। আগ্নেয়গিরিগুলির মধ্যে সুপ্ত আগ্নেয়গিরি পিকো দে তেইদে অথবা পিকো দে তেনেরিফে সর্বোচ্চ; এর উচ্চতা ৩,৭১৫ মিটার। কানারি দ্বীপপুঞ্জগুলি নৈসর্গিক সৌন্দর্য এবং মৃদু, শুষ্ক জলবায়ুর জন্য খ্যাত। সাধারণত শীতকালে এখানে বৃষ্টিপাত হয়। সমুদ্রতল থেকে ৪০০ মিটার উচ্চতা পর্যন্ত উদ্ভিজ্জ উত্তর আফ্রিকান ধরনের। এর মধ্যে আছে খেজুর, ড্রাগন গাছ ও ক্যাকটাস। ৪০০ মিটারের বেশি উচ্চতায় লরেল, হলি, মার্টল, ইউক্যালিপ্টাস, পাইন এবং অন্যান্য সপুষ্পক উদ্ভিদ জন্মে থাকে।


title: কানারি দ্বীপপুঞ্জ

text: ক্ষেতখামার ও মৎস্যশিকার এখানকার অধিবাসীদের প্রধান উপজীবিকা। কানারি দ্বীপপুঞ্জের আগ্নেয় মৃত্তিকা অত্যন্ত উর্বর। তবে দ্বীপগুলিতে কোন নদী নেই এবং এখানে প্রায়ই খরা হয়। বেশির ভাগ কৃষি এলাকাতে তাই সেচকাজের প্রয়োজন হয়। এখানে উৎপাদিত কৃষিদ্রব্যের মধ্যে আছে কলা, লেবু জাতীয় ফল, আখ, পিচ, ফিগ, ওয়াইনের আঙুর, টমেটো, পেঁয়াজ, আলু এবং অন্যান্য খাদ্যশস্য। এছাড়া এখানে বস্ত্র ও সূচিকার্যের শিল্প আছে। পর্যটন একটি গুরুত্বপূর্ণ শিল্প। শীতকালীন রিসর্ট হিসেবে এলাকাটি জনপ্রিয়।


title: কানারি দ্বীপপুঞ্জ

text: ফিনিসীয় ও কার্থেজীয়রা সম্ভবত এই দ্বীপগুলি সম্পর্কে জানত। রোমান পণ্ডিত প্লিনি লিখেছেন দ্বীপুগুলিতে অনেক বন্য কুকুর ঘুরে বেড়াত। কুকুরদের লাতিন নাম কানেস থেকেই দ্বীপগুলির কানারি নামকরণ করা হয়েছে। ১২শ শতকে এখানে আরব নাবিকেরা এসে পৌঁছে। ১৩৩৪ সালে ফরাসি নাবিকেরা এটি আবিস্কার করে। ১৩৪৪ সালে পোপ ৬ষ্ঠ ক্লেমেন্ট দ্বীপগুলিকে স্পেনের কাস্তিল শহরকে প্রদান করেন। ১৪০২ সালে ফরাসি নাবিক জঁ দ্য বেতঁকুর দ্বীপগুলি বিজয় শুরু করেন এবং ১৪০৪ সালে কাস্তিলের রাজা তৃতীয় হেনরি তাঁকে এখানকার রাজা উপাধি দেন। পর্তুগালও দ্বীপগুলিকে নিজের বলে দাবী করেছিল। শেষে ১৪৭৯ সালের এক চুক্তিতে এগুলিকে স্পেনীয় অঞ্চল হিসেবে মেনে নেওয়া হয়। ১৪৯০-এর দশকের শেষে দ্বীপগুলি সম্পূর্ণ স্পেনীয় নিয়ন্ত্রণে আসে। এখানে গুয়াঞ্চে নামের যে আদিবাসী বার্বার জাতিটি বাস করত, তা শেষ পর্যন্ত সম্পূর্ণ বিলুপ্ত হয়ে যায়।


title: সংবাদপত্র

text: সংবাদপত্র বা খবরের কাগজ হল একটি লিখিত প্রকাশনা যার মধ্যে থাকে বর্তমান ঘটনা, তথ্যপূর্ণ নিবন্ধ, সম্পাদকীয়, বিভিন্ন ফিচার এবং বিজ্ঞাপন। এটি সাধারণত সাধারণত স্বল্প-মূল্যের কাগজে মুদ্রণ করা হয় যেমন নিউজপ্রিন্ট। পৃথিবীর আধুনিক বিপ্লব ও সংগ্রামের ইতিহাসে সংবাদপত্রের ভূমিকা অনেক । ২০০৭ অনুযায়ী, বিশ্বব্যাপী দৈনিক খবরের কাগজের সংখ্যা ছিল ৬,৫৮০টি যারা একদিনে প্রায় ৩৯৫ মিলিয়নের বেশি কপি বিক্রি করত। বর্তমানে বেশীরভাগ সংবাদপত্রই তাদের অনলাইন সংস্করণ বের করে থাকে ।


title: সংবাদপত্র

text: একটি সংবাদপত্র সাধারণত চারটি মানদণ্ড পূরণ করে:


title: সংবাদপত্র

text:
প্রাচীন রোমে, "অ্যাক্টা দিউরমা" বা সরকারের ঘোষণা পত্র প্রকাশ করা হত। সেটা ধাতু বা পাথরে খোদাই করে জনসমাগম হয়, এমন জায়গায় টাঙ্গিয়ে দেওয়া হত। চায়নায়, ৮ম শতাব্দীর দিকে কাইয়ুয়ান ঝা বাও নামে এক রাজকীয় দৈনিক পত্রিকা প্রকাশের অস্তিত্ত পাওয়া যায়। মুসলমান রাজত্বকালে ভারতবর্ষে সংবাদপত্রের প্রচলন ছিল। অবশ্য তখন সংবাদপত্র মুদ্রিত হত না, সমস্ত রাজনৈতিক বিষয়ক সংবাদ হাতে লেখা হত এবং তা দেশের রাজকর্মচারীর নিকট প্রেরিত হত। সমস্ত বিভিন্ন বিভিন্ন প্রদেশের সংবাদ একত্র করে সম্রাটের কাছে যেত। এরূপ সংবাদ- সংগ্রহের জন্য আলাদা বিভাগ ছিল।মুসলমান রাজত্বকালে মধ্যযুগীয় ভারতে সংবাদপত্রের প্রচলন ছিল।অবশ্য তখন সংবাদপত্র মুদ্রিত হত না, সমস্ত রাজনৈতিক বিষয়ক সংবাদ হাতে লেখা হত এবং তা দেশের প্রধান প্রধান রাজকর্মচারীর নিকট প্রেরিত হত।সমস্ত বিভিন্ন বিভিন্ন প্রদেশের সংবাদ একত্র করে সম্রাটের কাছে যেত। এরূপ সংবাদ- সংগ্রহের জন্য আলাদা বিভাগ ছিল।
"কানুন এ-জং" নামক প্রাচীন পারস্য গ্রন্থে লেখা আছে যে, পানিপথের প্রথম যুদ্ধে (১৫২৬ খ্রী:) বাবর শাহ শিবিরে বসে সংবাদপত্র পাঠ করছিলেন এমন সময়ে হিন্দু রাজারা এসে সন্ধির প্রস্তাব করেন। আবুল ফজল "আইন-ই-আকবরী" গ্রন্থে লিখেছেন, সম্রাট আকবরের সময় প্রতি মাসে গভর্নমেন্ট গেজেটের মত রাজকীয় সমাচারপত্র প্রচলিত ছিল। শাজাহান আগ্রার মহরম দরবারে বলেছিলেন, "এলাহাবাদের হিন্দু রাজাদের বিদ্রোহের কথা সমাচার পত্রে পাঠ করে বিস্মিত ও বিষাদিত হলাম।" সম্রাট আওরঙ্গজেব ঔরঙ্গাবাদ নামক স্থানে জীবনলীলা সম্বরণ করেন, তাঁর পীড়ার সমাচার ও বিবরণ দিল্লির 'পয়গম-এ-হিন্দ্' নামক ফারসি সংবাদপত্রে প্রকাশিত হয়েছিল।


title: সংবাদপত্র

text:
ইস্ট ইন্ডিয়া কোম্পানির শাসনের আগে এই উপমহাদেশে সংবাদপত্র প্রকাশের কোনো ঐতিহাসিক প্রমাণ মেলে না। ১৭৮০ সালে জেমস অগাস্টাস হিকি স্থানীয় ইংরেজদের জন্য বেঙ্গল গেজেট বা ক্যালকাটা জেনারেল অ্যাডভার্টাইজার নামে দুই পাতার একটি সাপ্তাহিক প্রকাশ করেন। কিন্তু ওয়ারেন হেস্টিংস, তাঁর পত্নী ও ইংরেজ বিচারকদের সম্পর্কে সমালোচনামূলক প্রতিবেদন প্রকাশের দরুন এটিও দ্রুত বাজেয়াপ্ত হয়।১৮১৮ সালের গোড়ার দিকে রাজা রামমোহন রায়ের সহায়তায় শিক্ষক ও সংস্কারক গঙ্গা কিশোর ভট্টাচার্য প্রথম বাংলা সাপ্তাহিক বেঙ্গল গেজেট প্রকাশ করেন।
অতঃপর ১৮১৮ সালের এপ্রিল মাসে ব্যাপ্টিস্ট মিশনারিদের উদ্যোগে শ্রীরামপুর থেকে বাংলা মাসিক পত্রিকা দিগদর্শন প্রকাশিত হয়। ১৮১৮ সালের ২৩ মে বেঙ্গল গেজেট’ প্রকাশের এক সপ্তাহ পর সমাচার দর্পণ প্রকাশিত হয়।
রাজা রামমোহন রায় বাংলা সংবাদ কৌমুদী, ইংরেজি ব্রাহ্মিনিক্যাল ম্যাগাজিন ও ফার্সিতে মিরাত-উল-আকবর প্রকাশ করেন এবং তাঁর নেতৃত্বে ভারতীয় ও ইউরোপীয় সম্পাদকদের ঐক্যবদ্ধ চাপে লর্ড উইলিয়ম বেন্টিঙ্ক বিদ্যমান সংবাদপত্র আইন শিথিল করতে বাধ্য হন।
১৮৫৮ সালে ঈশ্বরচন্দ্র বিদ্যাসাগর বাংলা সাপ্তাহিক সোমপ্রকাশ প্রকাশ করেন। ১৮৫৯ সালে ঢাকায় বাংলাযন্ত্র নামে প্রথম বাংলা মুদ্রণালয় প্রতিষ্ঠিত হয়, যেখান থেকে ১৮৬১ সালে ঢাকা প্রকাশ প্রকাশিত হয়। এ বছরেই দি জন বুল ইন দি ইস্ট (পরবর্তী নামকরণ দি ইংলিশম্যান) ইউরোপীয়দের ও ভারতে নীলকরদের শক্তিশালী মুখপত্র হয়ে ওঠে। ১৮৬৫ সালে এলাহাবাদ থেকে প্রকাশিত পাইওনিয়র পূর্ণাঙ্গ সংবাদ পরিবেশনের জন্য খ্যাতি অর্জন করে। ১৮৬৮ সালে ঘোষ ভ্রাতৃগণ (শিশির কুমার ঘোষ ও মতিলাল ঘোষ) যশোরের ক্ষুদ্র গ্রাম ফুলুয়া-মাগুরা থেকে বাংলা সাপ্তাহিক অমৃত বাজার পত্রিকা প্রকাশ করেন (পরবর্তীকালে কলকাতায় স্থানান্তরিত)। ১৮৮১ সালে যোগেন্দ্র নাথ বসু বঙ্গবাসী প্রকাশ করেন। ১৮৭২ সালে প্রকাশিত বাংলা নীল দর্পণ নাটক ইউরোপীয় নীলচাষীদের নির্মম অত্যাচারের চিত্র তুলে ধরলে সরকারি মহলে তীব্র প্রতিক্রিয়া দেখা দেয় এবং ফলত সরকার ১৮৭৬ সালে নীলকরদের স্বার্থরক্ষার উদ্দেশ্যে অভিনয় নিয়ন্ত্রণ আইন পাস করে। অমৃত বাজার পত্রিকা (যশোর) সহ আরও কতিপয় স্থানীয় পত্রিকা নীলচাষীদের পক্ষাবলম্বন করে।


title: বাণিজ্যকুঠি

text: বাণিজ্যকুঠি ইউরোপীয়দের বাণিজ্য কেন্দ্র ও পণ্যাগার। এ ধরনের কেন্দ্র থেকে ইউরোপীয় নৌবাণিজ্য কোম্পানিগুলি পূর্ব ভারতীয় দ্বীপপুঞ্জে তাদের ব্যবসায়-বাণিজ্য পরিচালনা করত। এ পণ্যাগারে জাহাজের মালামাল বাজারজাত করার জন্য মজুত রাখা হতো। এখানে রপ্তানির জন্য মালামাল সংগৃহীত ও প্রক্রিয়াজাত করা হতো। কোম্পানির ইউরোপীয় কর্মকর্তাদের আবাসস্থলও ছিল এ কুঠি। বাণিজ্যকুঠির বিষয়াবলি পরিচালনা করত একটি ‘কাউন্সিল অব মার্চেন্টস’। এ কাউন্সিল প্রধানকে ফ্যাকটর নামে অভিহিত করা হতো। আমদানি পণ্য গ্রহণ ও বিক্রি এবং রপ্তানি পণ্য সংগ্রহ ও প্রক্রিয়াজাত করা ছিল ফ্যাকটরের দায়িত্ব। ফ্যাকটর স্থানীয় বানিয়া ও গোমস্তাদের অর্থ আগাম দিত এবং তারা অর্থ জোগান দিত স্থানীয় উৎপাদক ও পাইকারদের। এ প্রক্রিয়াকে বলা হতো বিনিয়োগ। এভাবে ‘ফ্যাকটর’ ও ‘বিনিয়োগ’ এই শব্দ দুটি ভারতে ইউরোপীয় নৌবাণিজ্যিক কর্মকাণ্ডসংক্রান্ত পারিভাষিক শব্দ হয়ে ওঠে। বর্তমানে শব্দ দুটির যে প্রায়োগিক অর্থ চালু তার সঙ্গে সেকালের অর্থের মিল ছিল না। ব্রিটিশ ইস্ট ইন্ডিয়া কোম্পানির প্রথম বাণিজ্যকুঠি ১৬৫১ খ্রিস্টাব্দে [উড়িষ্যার বালেশ্বরে স্থাপিত হয়। পরে হুগলি, পাটনা, ঢাকা, কাসিমবাজার ও কলকাতায়ও এ ধরনের বাণিজ্যকুঠি গড়ে ওঠে। এসব বাণিজ্যকুঠির অধীনে অসংখ্য মফস্বল কুঠি ছিল। ইংরেজ দের আঞ্চলিক সদর দপ্তর ছিল হুগলিতে। পরে এটি কলকাতায় স্থানান্তরিত হয়। ফরাসিদের সদর দপ্তর ছিল চন্দননগরে। ওলন্দাজ ও দিনেমার দের সদর দপ্তর যথাক্রমে চুঁচুড়া ও শ্রীরামপুরে ছিল। ব্যবসায়-বাণিজ্যের জন্য এগুলি ছিল ইউরোপীয়দের বসতি। নজর, পেশকাস, নিয়মিত শুল্ক ও খাজনা প্রদানের বিনিময়ে মুগল সরকারের কাছ থেকে এরা সনদ লাভ করত। সনদে বসতি স্থাপনের অধিকার সম্পর্কিত শর্তাবলির উল্লেখ থাকত। এসব বসতি কালক্রমে এক একটি কোম্পানির একান্ত সংরক্ষিত এলাকা হয়ে ওঠে।


title: হরকিষেণ সিংহ সুরজিৎ

text: হরকিষেণ সিংহ সুরজিৎ (মার্চ ২৩, ১৯১৬ – আগস্ট ১ ২০০৮) একজন ভারতীয় কমিউনিস্ট নেতা। ১৯১৬ সনের ২৩ মার্চ পাঞ্জাবের জলন্ধর জেলার রোপোওয়াল গ্রামে এক জাঠ পরিবারে সুরজিৎ-এর জন্ম। তিনি কম্যুনিষ্ট ভাবধারার একজন ভারতীয় রাজনীতিবিদ, যিনি ১৯৬৪ সাল থেকে মৃত্যুর পূর্ব (২০০৮ সাল) পর্যন্ত ভারতের কমিউনিস্ট পার্টি (মার্ক্সবাদী)-এর পলিটব্যুরোর সদস্য ও ১৯৯২ সাল থেকে ২০০৫ সাল পর্যন্ত সাধারণ সম্পাদক হিসাবে দায়িত্ব পালন করেন।


title: হরকিষেণ সিংহ সুরজিৎ

text: দলের বিভিন্ন গুরুত্বপূর্ণ পদে দায়িত্ব পালন করে সুরজিত ১৯৯২ সালে ভারতের কমিউনিস্ট পার্টি (মার্ক্সবাদী)-র কেন্দ্রীয় কমিটির সাধারণ সম্পাদক নির্বাচিত হয়ে ২০০৫ সালে ৮৯ বছর বয়সে অবসর গ্রহণের পূর্ব পর্যন্ত অধিষ্ঠিত ছিলেন।


title: হরকিষেণ সিংহ সুরজিৎ

text: সুরজিতের আগে দলের সাধারণ সম্পাদক ছিলেন ই এম এস নাম্বুদিরিপাদ। হরকিষেণ সিংহ সুরজিৎই ভারতের সেই কমিউনিস্ট নেতা যার জন্য অ-কমিউনিস্ট, এমনকী দক্ষিণপন্থীদেরও অবারিতদ্বার ছিল। একেবারে নিচু তলার কৃষক আন্দোলন থেকে উঠে এসেছিলেন বলেই এই অনভিজাত কমিউনিস্ট অন্যান্য ভারতীয় রাজনীতিকের কাছে বেশি গ্রহণযোগ্য ছিলেন। কৈশোর থেকেই চারপাশে প্রবাহিত স্বাধীনতা সংগ্রামের আচ এসে লাগে, হয়ে পড়েন ভগৎ সিংহের অনুগামী। ১৯৩০ সালে ভগৎ সিংহের ‘নওজওয়ান ভারত সভা’য় যোগ দেন। নিষেধাজ্ঞা অমান্য করে হোসিয়ারপুর জেলা আদালত চত্বরে ভগৎ সিংহের মৃত্যুবার্ষিকীতে তেরঙ্গা ঝাণ্ডা তুলতে যান। গুলিবিদ্ধ হন। গ্রেফতারও। বিচারের জন্য আদালতে হাজির করলে অসীম ঔদ্ধত্যে নিজের নাম জানান— ‘লণ্ডন তোড় সিংহ’!১৯৩৬ সালে কমিউনিস্ট পার্টিতে যোগ দেন।


title: হরকিষেণ সিংহ সুরজিৎ

text: প্রথম থেকেই কৃষকদের সঙ্গে সুরজিৎ একাত্ম। পঞ্জাব কিসান সভার তিনি সহ-প্রতিষ্ঠাতা। পরে সর্বভারতীয় কিসান সভার সভাপতিও। কৃষি-মজদুর ইউনিয়নেও দায়িত্ব নিয়ে কাজ করেছেন। সে সময় ‘দুখি দুনিয়া’ ও ‘চিঙ্গারি’ নামে দুটি পত্রিকাও প্রকাশ করতে থাকেন। িদ্বতীয় বিশ্বযুদ্ধ শুরু হতেই তিনি গ্রেফতার হন। মুক্তি পেতে পেতে স্বাধীনতা। তখন থেকেই অবিভক্ত কমিউনিস্ট পার্টির পঞ্জাব শাখার সম্পাদক। বেশ কয়েক বার গ্রেফতার হয়েছেন সুরজিৎ। সব মিলিয়ে বছর দশেক হাজতবাসও করতে হয়েছে, তার মধ্যে দু’বছর স্বাধীন ভারতের জেলে।


title: হরকিষেণ সিংহ সুরজিৎ

text: ১৯৬৪ সনে কমিউনিস্ট পার্টির ভাঙনের সময় থেকেই তিনি সি পি আই এম। তখন যে ন’জন নেতাকে নিয়ে দলের প্রথম পলিটব্যুরো গড়ে ওঠে, তিনি তাদের একজন। ক্রমে তার আরও উত্থান হয়। ১৯৯২ সালে, চেন্নাই পার্টি কংগ্রেসে তিনি দলের সাধারণ সম্পাদক হন। সে এক ঐতিহাসিক সিন্ধক্ষণ। সুরজিতের অভিষেকের অর্থ ছিল, দলে মতাদর্শের চেয়ে বাস্তববাদের প্রাসঙ্গিকতা। নতুন পলিটব্যুরোর সদস্য হিসাবে তখনই এসেছিলেন প্রকাশ কারাট ও সীতারাম ইয়েচুরি।


title: হরকিষেণ সিংহ সুরজিৎ

text: মালওয়ালি স্টাইলে ধুতি পড়ে তিনিও ওই পুরনো পার্টি অফিসে ঘুরে বেড়াতেন, কাজ করতেন, প্রবন্ধ লিখতেন, সাংবাদিক বৈঠক করতেন, মতাদর্শ নিয়ে ঝগড়া করতেন। ই এম এসের সঙ্গে জ্যোতি বসুর মতপার্থক্যগত বিরোধ ছিল। সে সময় কেরল লাইন আর বেঙ্গল লাইনের ৈদ্বরথে দল উেদ্বল। প্রকাশ ছিলেন ই এম এসের বিশেষ েস্নহভাজন, মতাদর্শগত অনুগামী।


title: হরকিষেণ সিংহ সুরজিৎ

text: তেরো বছর দাপটে সাধারণ সম্পাদকের কাজ চালিয়েছেন সুরজিৎ। দলে তাকে ঘিরে অনেক বিতর্ক। তিনি জ্যোতিবাবুকে প্রধানমন্ত্রী করতে চেয়েছিলেন। সাধারণ সম্পাদক হয়েও সে কাজে সফল হতে পারেননি, কিন্তু ব্যক্তিগত প্রচেষ্টায় দলটাকে অনেকটাই বাস্তববাদী করে তুলতে পেরেছিলেন। যে দলের সর্বভারতীয় অিস্তত্ব বিপন্ন, যে দল ত্রিপুরা-পিশ্চমবঙ্গ-কেরলের বাইরে কার্যত নেই বললেই চলে, সেই দলের কংগ্রেস-বিরোধিতার অহঙ্কার তিনি ঘুচিয়ে দিয়েছিলেন। কংগ্রেসের সঙ্গে দলের সমন্বয় সাধনের কাজে তিনি অনেকটাই সফল।


title: হরকিষেণ সিংহ সুরজিৎ

text: ত্রয়োদশ পার্টি কংগ্রেসে ই এম এস নাম্বুদিরিপাদ বলেছিলেন যুগ্ম বিপদের কথা। এক দিকে বিজেপি, অন্য দিকে কংগ্রেস। তিনি বলেছিলেন, বিজেপি ও কংগ্রেস দুই-ই দলের প্রধান শত্রু। সে-সময় এই বক্তব্য নিয়ে বিতর্কের ঝড় উঠেছিল। পিশ্চমবঙ্গ ইউনিট বিরোধিতা করেছিল, অবশ্য শেষ পর্যন্ত ই এম এস লাইনই গৃহীত হয়েছিল।


title: হরকিষেণ সিংহ সুরজিৎ

text: রাজীব গাধী যখন প্রধানমন্ত্রী, তখন স্বরাষ্ট্রমন্ত্রী বুটা সিংহ ছিলেন সুরজিতের ঘনিষ্ঠ বন্ধু। পার্টি দফতরের ঠিক উেল্টা দিকে বুটা সিংহের বাড়ি। যে কোনও সময় সুরজিৎ কোনও নোটিস না দিয়েই স্বরাষ্ট্রমন্ত্রীর বাড়িতে হাজির হতেন। দার্জিলিং সমস্যা মেটাতে সুরজিতের বৃহৎ ভূমিকা ছিল। রাজীব গাধীর অফিসে গেলেও তাকে দেখা যেত। আবার নরসিংহ রাও যখন প্রধানমন্ত্রী, তখনও একই ভাবে কর্মোদ্যোগী সুরজিৎ। প্রণব মুখোপাধ্যায়ের সঙ্গে সেই সময়েই সুরজিতের সুসম্পর্ক গড়ে ওঠে।


title: হরকিষেণ সিংহ সুরজিৎ

text: আর্থিক সংস্কার এবং জ্যোতি বসুর শিল্প নীতির প্রবল সমর্থক ছিলেন সুরজিৎ। বুঝতে পেরেছিলেন, পুজিবাদের সঙ্গে কৌশল করে এগোতে হবে। শুধু সংঘাত নয়, আপসও করতে হবে। সোভিয়েত ইউনিয়নের পতন আসলে সি পি এমের মতাদর্শে উথাল পাতাল করে দিয়েছিল। যে চতুর্দশ পার্টি কংগ্রেসে সুরজিত সাধারণ সম্পাদক হয়েছিলেন, সেই সেম্মলনটাই হয়েছিল এই পতনের প্রেক্ষাপটে। সোভিয়েত ইউনিয়নের কমিউনিস্ট পার্টি যে ভুল করেছিল, চিনের পার্টি তা করেনি। আর তাই সে দেশে আমদানি হল সমাজতািন্ত্রক বাজার অর্থনীতি।


title: হরকিষেণ সিংহ সুরজিৎ

text: জোট-সংস্কৃতিতে সুরজিৎ একটি গুরুত্বপূর্ণ ভূমিকা নিয়েছিলেন প্রথম থেকেই। মোরারজি-চরণ সিংহের অকংগ্রেসি জমানায় হয়তো ততটা গুরুত্বপূর্ণ হয়ে ওঠেননি। কিন্তু বিশ্বনাথপ্রতাপ সিংহ থেকে চন্দ্রশেখর, দেবগৌড়া থেকে গুজরাল, এই সব অিস্থরতার যুগে সুরজিত অতীব গুরুত্বপূর্ণ চরিত্র। নিন্দুকেরা বলতেন ‘ক্ষমতার এজেন্ট’। পার্টি অফিসেও আলোচনা হত, প্রকাশ কারাটের মতো আদর্শবাদী তিনি নন। কিন্তু ভারতবর্ষে অিস্থরতার রাজনীতিতে কমিউনিস্টদের প্রাসঙ্গিক করে তুলতে সুরজিতের ভূমিকা পলিটব্যুরোর প্রতিটি সদস্য স্বীকার করেন। মনমোহন সিংহ ক্ষমতায় আসার পর যখন ইউ পি এ সরকারকে বামেরা সমর্থন করল, তার পর থেকে তাকে আর দেখা যায়নি। তত দিনে অবশ্য তঁার শরীর ভেঙে গেছে, জ্যোতি বসুর মতো তিনিও নেতৃেত্বর গুরুদায়িত্ব থেকে অব্যাহতি চাইছেন।


title: হরকিষেণ সিংহ সুরজিৎ

text: কিন্তু সুরজিৎ সুরজিৎ। গত পার্টি কংগ্রেসে তিনি না থেকেও ছিলেন। চার দিকে ছিল তার কাট আউট। ছবি। এক দিকে সুরজিত-জ্যোতি বসু, অন্য দিকে প্রকাশ কারাট-সীতারাম ইয়েচুরি। দলীয় উত্তরাধিকারে সুস্পষ্ট ইঙ্গিত।


title: হরকিষেণ সিংহ সুরজিৎ

text: শেষ পার্টি কংগ্রেসের অনুষ্ঠানে এসেছিলেন তিন বছর আগে। দিিল্লতে। প্রকাশ কারাটের হাতে দায়িত্ব সপে দিতে। সে ছিল এক নিঃশব্দ ক্ষমতা হস্তান্তর। তার পর থেকে দলের নীতি বা কৌশল রূপায়ণে তিনি অনুপিস্থত। ইউ পি এ থেকে সমর্থন তুলে নেওয়ার সাম্প্রতিক পর্বে তঁার অনুপিস্থতি অনিবার্য ভাবেই আলোচনার বিষয় হয়ে উঠেছিল। এমন কথাও উঠেছে, তিনি থাকলে কি রাজনীতির গতি অন্য রকম হত? পার্টি আর ব্যক্তির তুল্যমূল্য ভূমিকা নিয়ে চিরকালই তর্ক আছে, থাকবে। কিন্তু সমস্যার মধ্যে থেকে যারা পথ খুজে নিতে পারেন, সুরজিৎ তাদের অন্যতম।


title: হরকিষেণ সিংহ সুরজিৎ

text: জ্যোতি বসুর চেয়ে বয়সে তিনি ছোট। কিন্তু জ্যোতিবাবুর মিস্তষ্ক এখনও সজাগ। সুরজিৎ বেশ কিছু দিন যাবৎ কাউকে চিনতে পারছিলেন না। ২৩ মার্চ তার জন্মদিনে দিিল্লতে তার বাসভবনে গিয়েছিলেন সীতারাম ইয়েচুরি আর বৃন্দা কারাট।


title: হরকিষেণ সিংহ সুরজিৎ

text: হরকিষেণ সিংহ সুরজিৎ এবং জ্যোতিবাবুই ছিলেন সি পি আই এমের আদি নবরেত্নর শেষ দুই জীবিত অবশেষ। নাম্বুদিরিপাদ, রণদিভে, বাসবপুন্নাইয়া, প্রমোদ দাশগুপ্ত বা রামমূর্তির তুলনায় এরা দু’জনেই অনেক বেশি নমনীয়।


title: হরকিষেণ সিংহ সুরজিৎ

text: স্বাস্থ্যগত কারণে ২০০৮ সালের এপ্রিলে অনুষ্ঠিত দলের ১৯তম কংগ্রেসে সুরজিত প্রথমবারের মতো পলিটব্যুরোতে অন্তর্ভুক্ত হননি। তিনি কেন্দ্রীয় কমিটিতে বিশেষ আমন্ত্রিত হিসাবে ছিলেন। হৃদযন্ত্রের ক্রিয়া বন্ধ হয়ে ২০০৮ সালের ১ আগস্ট সুরজিত নয়াদিল্লিতে মৃত্যু বরণ করেন; ৯২ বছর বয়সী সুরজিত ২৫ জুলাই থেকে নয়ডার মেট্রো হাসপাতালে ভর্তি ছিলেন।


title: হরকিষেণ সিংহ সুরজিৎ

text: দর্শন সিং নামক সুরজিতের একজন ঘনিষ্ট সহযোগী পাঞ্জাবী ভাষায় "ভাউ (Bhauu)" নামে একটি উপন্যাস লিখেছেন, যেখানে বেনামে সুরজিতের জীবন-কাহিনী বর্ণিত রয়েছে। উপন্যাসটি মূলধারার সংবাদ মাধ্যমে আসার আগ পর্যন্ত সর্বসাধারণের অগোচরেই ছিলো। সংবাদপত্রে নিবন্ধ প্রকাশের ফলে রাতারাতি সর্বত্র সাড়া পড়ে যায় এবং ভারতের প্রায় সকল সংবাদপত্রে তা প্রকাশিত হয়।


title: এস্কেইপ ফ্রম অ্যালকাট্র্যাজ

text: এস্কেইপ ফ্রম অ্যালকাট্র্যাজ (ইংরেজি ভাষায়: Escape from Alcatraz) ডন সিজেল পরিচালিত "কোল্ড অ্যাট্‌মসফেয়ারিক থ্রিলার"। সত্য কাহিনীর উপর ভিত্তি করে নির্মীত এই ছবিটি ১৯৭৯ সালে মুক্তি পায়। যুক্তরাষ্ট্রের স্যান ফ্রান্সিসকো শহরের নিকটবর্তী অ্যালকাট্র্যাজ দ্বীপের জেলখানা থেকে তিনজন কয়েদির পালিয়ে যাওয়ার ঘটনা অবলম্বনে এর কাহিনী রচিত হয়েছে। পালানোর প্রধান পরিকল্পনাকারী কয়েদী ফ্র্যাংক মরিস-এর চরিত্রে অভিনয় করেছেন ক্লিন্ট ইস্টউড।


title: এস্কেইপ ফ্রম অ্যালকাট্র্যাজ

text: সিনেমাটি তৈরি করা হয়েছে "এস্কেইপ ফ্রম অ্যালকাট্র্যাজ" নামক নন-ফিকশন বই থেকে। "জে ক্যাম্পবেল ব্রুস" রচিত এই বইটি ১৯৬৩ সালে প্রকাশিত হয়েছিল। অ্যালকাট্র্যাজ কারাগেরের ইতিহাস এবং সেখান থেকে পালানোর সফল ও ব্যর্থ প্রচেষ্টাগুলোই ছিল বইয়ের বিষয়বস্তু। বইয়ের একটি অংশে ফ্র্যাংক মরিস অন্য দুইজন কয়েদির পালানোর বর্ণনা আছে। এই অংশটুকু থেকেই সিনেমা করা হয়েছে। উল্লেখ্য এর আগে অ্যালকাট্র্যাজ থেকে কেউ পালাতে পারেনি, এর পরেও পারেনি। অ্যামেরিকার অন্যতম কুখ্যাত আসামীদের এখানে পাঠানো হতো। এখানে সবাইকে ব্যক্তিগত সেল দেয়া হতো এবং কঠোর তদারকিতে রাখা হতো। পালানো ছিল খুবই কষ্টকর। মরিস ও অন্য দুজন পালানোর পরপরই অ্যালকাট্র্যাজকে চিরতরে পরিত্যক্ত ঘোষণা করা হয়েছিল। জেলখানার কঠিন জীবন এবং বন্ধ হয়ে যাবার আগে এই কারাগারের অবস্থাই সিনেমাতে উঠে এসেছে।


title: এস্কেইপ ফ্রম অ্যালকাট্র্যাজ

text: সিনেমার শেষ অংশে কিছু সূত্র দিয়ে বোঝানোর চেষ্টা করা হয়েছে যে, তারা সফলভাবে পালাতে পেরেছে। কিন্তু, তারা আদৌ পেরেছিল কি-না তা জানা যায়নি, এখন পর্যন্ত রহস্যই রয়ে গেছে। ওয়ার্ডেন মনে করেছিলেন, তারা ডুবে মারা গেছে।১৯৭৯ সালের ২৪শে জুন মুক্তি পাওয়ার ঐ সপ্তাহেই ছবিটি মার্কিন যুক্তরাষ্ট্রে ৫,৩০৬,৩৫৪ ডলার আয় করে। ৮১৫টি হলে তা দেখানো হয়েছিল। সব মিলিয়ে যুক্তরাষ্ট্রে এর আয় ছিল ৪৩,০০০,০০০ মার্কিন ডলার।


title: এস্কেইপ ফ্রম অ্যালকাট্র্যাজ

text: সমালোচকদের কাছেও ছবিটি প্রশংসিত হয়েছে। রটেন টম্যাটোস-এ এর রেটিং ৯৩%, অর্থাৎ তাদের সংগৃহীত রিভিউগুলোর শতকরা ৯৩টিতেই এ ছবির প্রশংসা করা হয়েছে। রিভিউ অবশ্য বেশি না,মাত্র ১৪টি। উচ্ছসিত প্রশংসা না করলেও অধিকাংশই একে সাধারণের চেয়ে ভাল প্রিজন ব্রেক চলচ্চিত্র হিসেবে আখ্যায়িত করেছেন।


title: এস্কেইপ ফ্রম অ্যালকাট্র্যাজ

text: ছবির শুরুতেই মাউন্ট সাট্রো টাওয়ার দেখানো হয় এবং পাশে লেখা দেখা যায়, ছবির সময়কাল ১৯৬০ সাল। অথচ এই টাওয়ারের নির্মাণ কাজ শুরু হয়েছে ১৯৭১ সালে এবং শেষ হয়েছে ১৯৭২ সালে। মরিস যখন কাঠের সাথে ধাতু দিয়ে তৈরি খণ্ডটি মেটাল ডিটেক্টরের মধ্য দিয়ে নিয়ে যায়, তখন পাশে একটি ওসিলোস্কোপ দেখা যায়। এ ধরনের ওসিলোস্কোপ ১৯৭০-এর দশকে বাজারে এসেছে। মনিসকে যখন নৌকায় করে অ্যালকাট্র্যাজ জেলে নিয়ে আসা হচ্ছিল তখন নৌকার উপর একটি রাডার ঘুরতে দেখা যায়। এ ধরনের রাডারও ১৯৭০-এর দশকে নির্মীত হয়েছে।


title: ডন সিজেল

text: ডোনাল্ড সিজেল (ইংরেজি ভাষায়: Donald Siegel) (২৬শে অক্টোবর, ১৯১২ - ২০শে এপ্রিল, ১৯৯১) ছিলেন প্রভাবশালী মার্কিন চলচ্চিত্র পরিচালক ও প্রযোজক। তিনি "ডোনাল্ড সিজেল" ও "ডন সিজেল" উভয় নামেই পরিচিত ছিলেন।


title: বুদ্ধদেব ভট্টাচার্য

text: বুদ্ধদেব ভট্টাচার্য ( জন্মঃ মার্চ ১, ১৯৪৪- )একজন ভারতীয় কমিউনিস্ট নেতা এবং বর্তমানে ভারতের কমিউনিষ্ট পার্টি (মার্কসবাদী) দলের পলিটব্যুরোর সদস্য ও পশ্চিমবঙ্গের প্রাক্তন মুখ্যমন্ত্রী।


title: বুদ্ধদেব ভট্টাচার্য

text: ১৯৪৪ সালে উত্তর কলকাতা যে পরিবারে জন্মগ্রহন করেন সেই পরিবারের আর এক বিখ্যাত মানুষ হলেন সুকান্ত ভট্টাচার্য,যিনি হলেন এনার সম্পর্কে কাকু।১৯৬১ সালে কলকাতার শৈলেন্দ্র সরকার বিদ্যালয় থেকে মানবিকী বিদ্যা নিয়ে উচ্চ মাধ্যমিক উত্তীর্ণ ১৯৬৪ সালে কলকাতার প্রেসিডেন্সি কলেজ থেকে বাংলা নিয়ে কলা শাখায় সাম্মানিক স্নাতক হন। স্কুলজীবনে এন.সি.সি-তে যোগদান করেন। কলেজজীবনেও এন.সি.সি-র ক্যাডেট (নৌ শাখা) ছিলেন।


title: বুদ্ধদেব ভট্টাচার্য

text: কলেজজীবনে রাজনীতিতে যোগদান সি. পি. আই (এম) পশ্চিমবঙ্গ রাজ্য কমিটির সম্পাদকমন্ডলীর সদস্য সি. পি. আই (এম) কেন্দ্রীয় কমিটির সদস্য সি. পি. আই (এম) পলিটবু্যরোর সদস্য


title: ডার্টি হ্যারি

text: ডার্টি হ্যারি (ইংরেজি ভাষায়: Dirty Harry) ডন সিজেল পরিচালিত অপরাধ থ্রিলার চলচ্চিত্র। ডার্টি হ্যারি সিরিজের প্রথম ছবি এটা। এর পর এই সিরিজে আরও চারটি ছবি মুক্তি পেয়েছে। স্যান ফ্রান্সিসকো শহরের পুলিশ বিভাগের গোয়েন্দা ইন্সপেক্টর "হ্যারি ক্যালাহান"-কে কেন্দ্র করেই ছবির কাহিনী আবর্তিত হয়েছে। সহকর্মীরা হ্যারিকে ডার্টি হ্যারি নাম দেয়। ছবিগুলোতে ডার্টি হ্যারি চরিত্রে অভিনয় করেছেন ক্লিন্ট ইস্টউড।ডার্টি হ্যারির চরিত্রের মূল বৈশিষ্ট্য ছিল একগুয়েমি, প্রগতিশীলতা, নৈরাশ্যবাদ এবং আইনের চেয়ে সুবিচারের প্রতি বেশি প্রাধান্য দেয়া। এসব কারণেই সে বসের সাথে মানিয়ে চলতে পারে না। ইস্টউড অভিনীত এই চরিত্র মার্কিন চলচ্চিত্রে আইকনিক হয়ে উঠে এবং একটি নতুন ধারার পুলিশ থ্রিলারের জন্ম দেয়। মুক্তির পরপরই ছবিটি বিপুল জনপ্রিয়তা অর্জন করে। শহরতলির সাধারণ মানুষের মধ্যে অপরাধ প্রবণতা তখন চূড়ান্ত রূপ ধারণ করেছিল। এদিক দিয়ে তৎকালীন অবস্থাকেই তুলে ধরা হয়েছে ছবির মাধ্যমে।


title: ডার্টি হ্যারি

text: মুক্তির পর অবশ্য এ নিয়ে বিতর্কও হয়েছে। আসামী ও বন্দিদের উপর পুলিশী নির্যাতন, আগ্নেয়াস্ত্রের ব্যবহার এবং আইন প্রয়োগের ধরন নিয়েই বিতর্কগুলো সৃষ্টি হয়েছিল। ফিলিপাইনের পুলিশ বিভাগের একটি অংশে এই সিনেমার ভিডিওটেপ পুলিশদের প্রশিক্ষণের কাজে ব্যবহার করা হতো। এছাড়া ইতালির কঠোর পুলিশ থ্রিলার চলচ্চিত্রে একটি নতুন ধরণের উপরও এ ছবির প্রভাব আঝে। এই নতুন ধরণের নাম Poliziotteschi। ৭০-এর দশকে ইতালিতে এই ধরন জনপ্রিয়তা অর্জন করে এবং আমেরিকা ও ইউরোপের অনেক দেশেই প্রশংসিত হয়।


title: রেডিও কম্পাঙ্ক

text: রেডিও কম্পাঙ্ক (ইংরেজি ভাষায়: Radio frequency - RF) বলতে ৩ হার্জ থেকে ৩ গিগাহার্জ পর্যন্ত কম্পাঙ্ক তথা স্পন্দনের হারকে বোঝায়। রেডিও তরঙ্গ উৎপাদন এবং সনাক্তকরণের জন্য পরিবর্তী প্রবাহ বৈদ্যুতিক সংকেতের যে কম্পাঙ্কগুলো ব্যবহার করা হয় সেগুলোও এই রেডিও কম্পাঙ্কের অন্তর্ভুক্ত। এদের স্পন্দন এমন যে যেকোন মেকানিকেল ব্যবস্থাই তার সংবেদনে সাড়া দিতে পারে। এ কারণেই তড়িৎ বর্তনী ও তড়িচ্চুম্বকীয় বিকিরণে স্পন্দনের প্রতি নির্দেশ করতে এটি ব্যবহৃত হয়।


title: পানাম নগর

text: পানাম নগর নারায়ণগঞ্জ জেলার, সোনারগাঁতে অবস্থিত একটি ঐতিহ্যবাহী প্রাচীন শহর। "বড় নগর", "খাস নগর", "পানাম নগর" -প্রাচীন সোনারগাঁর এই তিন নগরের মধ্যে পানাম ছিলো সবচেয়ে আকর্ষণীয়। এখানে কয়েক শতাব্দী পুরনো অনেক ভবন রয়েছে, যা বাংলার বার ভূইয়াঁদের ইতিহাসের সাথে সম্পর্কিত। সোনারগাঁর ২০ বর্গকিলোমিটার এলাকাজুড়ে এই নগরী গড়ে ওঠে।


title: পানাম নগর

text: সোনারগাঁ লোক ও কারুশিল্প জাদুঘর থেকে উত্তর দিকে হাঁটাপথেই পৌঁছানো যায় অর্ধ্বচন্দ্রাকৃতি পানাম পুলে। (যদিও পুলটি ধ্বংস হয়ে গেছে)। পুলটির দৈর্ঘ্য ছিলো ৭২ ফুট আর প্রস্থ ছিলো ১৫.৫ ফুট, মাঝখানটা ছিলো উঁচু। এই পুল পেরিয়েই পানাম নগর এবং নগরী চিরে চলে যাওয়া পানাম সড়ক। আর সড়কের দুপাশে সারি সারি আবাসিক একতলা ও দ্বিতল বাড়িতে ভরপুর পানাম নগর।


title: পানাম নগর

text: ১৫ শতকে ঈসা খাঁ বাংলার প্রথম রাজধানী স্থাপন করেছিলেন সোনাগাঁওয়ে। পূর্বে মেঘনা আর পশ্চিমে শীতলক্ষ্যা নদীপথে বিলেত থেকে আসতো বিলাতি থানকাপড়, দেশ থেকে যেতো মসলিন। শীতলক্ষ্যা আর মেঘনার ঘাটে প্রতিদিনই ভিড়তো পালতোলা নৌকা। প্রায় ঐসময়ই ইস্ট ইন্ডিয়া কোম্পানীর বাণিজ্যিক কার্যক্রম ও চিরস্থায়ী বন্দোবস্তের ফলে ইউরোপীয় অনুপ্রেরণায় নতুন ঔপনিবেশিক স্থাপত্যরীতিতে গড়ে উঠে পানাম নগরী। পরবর্তিতে এই পোশাক বাণিজ্যের স্থান দখল করে নেয় নীল বাণিজ্য। ইংরেজরা এখানে বসিয়েছিলেন নীলের বাণিজ্যকেন্দ্র।


title: পানাম নগর

text: ডব্লিউ. ডব্লিউ. হান্টার-এর অভিমত হলো, সুলতানী আমলে পানাম ছিলো সোনারগাঁর রাজধানী। কিন্তু পানামে, সুলতানী আমলের তেমন কোনো স্থাপত্য নজরে পড়ে না, তাই এই দাবিটির সত্যতা ঠিক প্রমাণিত নয়। এক্ষেত্রে জেম্‌স টেলর বলেছেন, সোনারগাঁর প্রাচীন "শহর" ছিলো পানাম। এই তত্ত্বটির সাথে বাস্তবের কোনো বিরোধ নেই। শহরটিতে ঔপনিবেশিক ধাঁচের দোতলা এবং একতলা বাড়ি রয়েছে প্রচুর। যার বেশিরভাগ বাড়িই ঊনবিংশ শতাব্দির (১৮১৩ খ্রিস্টাব্দের নামফলক রয়েছে)। মূলত পানাম ছিলো হিন্দু ধনী ব্যবসায়ীদের বসতক্ষেত্র। ব্যবসায়ীদের ব্যবসা ছিলো ঢাকা-কলকাতা জুড়ে। তারাই গড়ে তোলেন এই নগর।


title: পানাম নগর

text: ১৬১১ খ্রিস্টাব্দে মোঘলদের সোনারগাঁ অধিকারের পর সড়ক ও সেতু নির্মাণের ফলে রাজধানী শহরের সাথে পানাম এলাকার সরাসরি যোগাযোগ স্থাপিত হয়। পানাম পুল (বিলুপ্ত), দুলালপুর পুল ও পানামনগর সেতুর অবস্থান ও তিনদিকের খাল-বেষ্টনী থেকে বোঝা যায় পানাম, সোনারগাঁর একটা "উপশহর" ছিলো।


title: পানাম নগর

text: বাংলার স্বাধীন রাজা ঈসা খাঁর পদচারণা ছিলো এই নগরীতে। সুলতানী আমল থেকে এখানে বিকশিত ছিলো বাংলার সংস্কৃতি।


title: পানাম নগর

text: পানামের টিকে থাকা বাড়িগুলোর মধ্যে ৫২টি বাড়ি উল্লেখযোগ্য। পানাম সড়কের উত্তর পাশে ৩১টি আর দক্ষিণ পাশে ২১টি বাড়ি রয়েছে। বাড়িগুলোর অধিকাংশই আয়তাকার, উত্তর-দক্ষিণে বিস্তৃত, উচ্চতা একতলা থেকে তিনতলা। বাড়িগুলোর স্থাপত্যে ঔপনিবেশিকতা ছাড়াও মোঘল, গ্রিক এবং গান্ধারা স্থাপত্যশৈলীর সাথে স্থানীয় কারিগরদের শিল্পকুশলতার অপূর্ব সংমিশ্রণ দেখা যায়। প্রতিটি বাড়িই ব্যবহারোপযোগিতা, কারুকাজ, রঙের ব্যবহার, এবং নির্মাণকৌশলের দিক দিয়ে উদ্ভাবনী কুশলতায় ভরপুর। ইটের সঙ্গে ব্যবহার করা হয়েছে ঢালাই-লোহার তৈরি ব্র্যাকেট, ভেন্টিলেটর আর জানালার গ্রিল। মেঝেতে রয়েছে লাল, সাদা, কালো মোজাইকের কারুকাজ। প্রায় প্রতিটি বাড়িতেই খিলান ও ছাদের মধ্যবর্তী স্থানে নীল ও সাদা ছাপ দেখা যায়। এছাড়া বাড়িগুলোতে নকশা ও কাস্ট আয়রনের কাজ নিখুঁত। কাস্ট আয়রনের এই কাজগুলো ইউরোপের কাজের সমতূল্য বলে বিশেষজ্ঞদের অভিমত। এর সাথে আছে সিরামিক টাইল‌্‌সের রূপায়ণ। প্রতিটি বাড়িই "অন্দরবাটি" এবং "বহির্বাটি" -এই দুই ভাগে বিভক্ত হয়ে গেছে। বেশিরভাগ বাড়ির চারদিকের ঘেরাটোপের ভিতর আছে উন্মুক্ত উঠান।


title: পানাম নগর

text: পানাম নগরীর পরিকল্পনাও নিখুঁত। নগরীর পানি সরবাহের জন্য দুপাশে ২টি খাল ও ৫টি পুকুর আছে। প্রায় প্রতিটি বাড়িতেই আছে কুয়া বা কূপ। নগরীকে জলাবদ্ধতামুক্ত রাখতে করা হয়েছে খালের দিকে ঢালু। প্রতিটি বাড়ি পরস্পর থেকে সম্মানজনক দূরত্বে রয়েছে। নগরীর যাতায়াতের জন্য রয়েছে এর একমাত্র রাস্তা, যা এই নগরীর মাঝখান দিয়ে বয়ে গেছে এপাশ-ওপাশ।


title: পানাম নগর

text: নগরীর ভিতরে আবাসিক ভবন ছাড়াও আছে মসজিদ, মন্দির, গীর্জা, মঠ, গোসলখানা, নাচঘর, পান্থশালা, চিত্রশালা, খাজাঞ্চিখানা, দরবার কক্ষ, গুপ্ত পথ, বিচারালয়, পুরনো জাদুঘর। এছাড়া আছে ৪০০ বছরের পুরোন টাঁকশাল বাড়ি। সোনারগাঁ লোকশিল্প জাদুঘর থেকে পশ্চিম দিকে রয়েছে গোয়ালদী হোসেন শাহী মসজিদ। এ মসজিদটি সুলতান আলাউদ্দিন হোসেন শাহীর শাসনামলে নির্মিত হয়। মোগড়াপাড়া চৌরাস্তা দিয়ে একটু দক্ষিণ দিকে গেলে রয়েছে আরো কিছু ইমারত, বারো আউলিয়ার মাজার, হযরত শাহ ইব্রাহিম দানিশ মন্দা ও তাঁর বংশধরদের মাজার, দমদম গ্রামে অবস্থিত দমদমদুর্গ ইত্যাদি। এছাড়াও নগরীর আশেপাশে ছড়িয়ে আছে ঈসা খাঁ ও তাঁর ছেলে মুসা খাঁর প্রমোদ ভবন, ফতেহ শাহের মসজিদ, সোনাকান্দা দুর্গ, পঞ্চপীরের মাজার, কদম রসুল, চিলেকোঠাসহ বহু পুরাতাত্ত্বিক গুরুত্ববহ স্থাপনা।


title: পানাম নগর

text: ইস্ট ইন্ডিয়া কোম্পানীর নীলচাষের নির্মম ইতিহাসের নীরব সাক্ষী হয়ে রয়েছে পানামের নীলকুঠি। পানাম পুলের কাছে দুলালপুর সড়কের পাশেই এর অবস্থান। জানা যায়, শুরুতে এটি কোম্পানীর মসলিন বস্ত্র ক্রয়কেন্দ্রের দপ্তর ভবন হলেও পরে কুঠিটি নীল ব্যবসাকেন্দ্র হয়ে ওঠে। যদিও বর্তমানে (২০০৪) নীলকুঠির মূল রূপ ঢাকা পড়ে গেছে নতুন করে করা পলেস্তারার নিচে।


title: পানাম নগর

text: পঙ্খীরাজ খালের ওপর ১৭ শতকে এই পুলটি নির্মিত হয়েছিলো, যা আমিনপুর ও দুলালপুর গ্রামের সংযোগ রক্ষা করছে। তিনটি খিলানের উপর পুলটি স্থাপিত। পুলের নিচ দিয়ে পণ্যবাহী নৌযান চলাচলের সুবিধা দিতে মাঝখানের খিলানটি কিছুটা উঁচু করে বানানো। ১৯৭৭ খ্রিস্টাব্দে পুলটিতে সংস্কারকাজ চালানো হয়।


title: পানাম নগর

text: একবার পারস্যের খ্যাতিমান কবি হাফিজ-কে আমন্ত্রণ জানিয়েছিলেন তৎকালীন বাংলার সুলতান গিয়াসউদ্দিন আযম শাহ। বৃদ্ধ কবি হাফিজ সে আমন্ত্রণে সাড়া দিয়ে আসতে না পেরে একটা গজল রচনা করে উপহার পাঠান সুলতানকে। এই গজলের সূত্র ধরেই ফার্সি এক পর্যটক এসেছিলেন সোনারগাঁ-তে, আর মুগ্ধ হয়েছিলেন পানাম নগরীর সৌন্দর্য্য দেখে।